Datasets:

arbml

/

MArSum

like 0

Follow

Arabic Machine Learning 260

حصلت “كود” على تفاصيل حصرية عن الحالة الصحية للصحافي سليمان الريسوني اللي كاين رهن الاعتقال الاحتياطي فحبس “عكاشة”. حسب مصدر من اللجنة الجهوية لحقوق الإنسان اللّي زارتو فـ الحبس فإن سليمان كيشرب يوميا الما. وقالت المصادر نفسها أن الريسوني حالتو الصحية مستقرة وكياكل العسل اللّي كيشريه ديما. ولكن المصدر أكد أن عندو ضعف فـ العضلات ديالو، خاصة في رجلو اليمنى، وزيد عليها عندو نقص الحس. وأوضحت المصادر أن الاختبارات البيولوجية مابينات حتى شي تشوهات على الريسوني. وذكرت المصادر ذاتها أن سليمان الريسوني عندو نقص فـ “الفيتامينات” وربما يكون هادشي عندو علاقة بنقص ف الماكلة ديال اللحم.

تفاصيل حصرية على الحالة الصحية للريسوني جابتها “كود”: كيشرب الما كل يوم وعندو نقص فـ الفيتامينات

فضائح الانترنت مكتقاداش، والشيخة الطراكس هي راس سوق دابة، بنادم كيدور فيديو ديالها باينة من ظهرها لابسة كسوة قصيرة غوز، وگالسة كتحيد في كيلوطها. شي واحد كللس معاها صورها، وهي دور وتقول ليه التليفون لا، وحيداتو ليه وقطعات الفيديو، لكن للأسف خرج للأنترنت ودار بوم في مواقع التواصل. الشيخة الطراكس خرجات البارح في صفحتها على فايسبوك وقالت “الناس طلعت للقمر وقطعت البحار وحنا شي حاضي شي من قلت ميدار.. ضربتو بيا الطر وانا شي ما درتو، كلشي فيا يهضر كحل الراس كي ندير معاه”. وأضافت “كفاكم تشهيرا وظلما وبهتانا فالقانون لا يحمي المغفلين، فعلا المغرب هو البلد الوحيد الي كنسمع فيه شي حوايج على نفسك انت معارفهمش”. الشيخة طلعات الدم البنادم ملي وصفات متداولي الفيديو بأعداء النجاح، وهاجموها فالتعاليق.

تسريب فيديو الشيخة “الطراكس” كتحيد في كيلوطها.. وهي ترد: ضربتو بيا طر!!

فريق العدالة والتنمية بمجلس المستشارين البارح الثلاثاء كان عندو لقاء دوري لتقييم حصيلة الدورة الخريفية، بحضور سعد الدين العثماني، الأمين العام لحزب العدالة والتنمية. فهاد اللقاء شدد العثماني على أهمية الشراكة التي تجمع حزب العدالة والتنمية ونقابة الاتحاد الوطني للشغل بالمغرب، مضيفا أن قيادة الحزب والنقابة قد اتفقوا على تطوير هاته الشراكة، وتعزيز التعاون بينهما. وأبرز العثماني ان البي جي دي مزال قوي، واتهم شي فرقاء سياسيين دون أن يذرهم بالاسم بمحاولة هزم العدالة والتنمية باستعمال شي أساليب ماشي ديمقراطية، منها تقديم المال الخاص والمال العام.

بنعرفة: “البي جي دي” مزال قوي وكاين اللّي كيعطي فلوس المال العام باش يهزمنا

من بعد نجاح الاحتفالات ديال رمضان وافتتاح نافورة موروكومول لي حضرو فيها الفنانة المصرية يسرا والمغني أبو ومعاهم الدوزي، غادي يبدا النشاط عوتاني في “موروكومول” باحتفاليات “الصيفيات”. وحسب المعطيات لي حط المركب في صفحاتو الرسمية ابتداء من الجمعة غادي يبداو حفلات حدا النافورة بحضور المغنية منال، والمهدي موزيان، والدوزي، وحاتم عمور، وزكريا الغافولي وزيد وزيد. الحفلات غادي تبدا مع 9 وغادي تسالي في 12 ديال الليل.

مركب “موروكو مول” جامع الفنانين في احتفاليات “صيفيات” وها شكون حاضر

اجتمعت اللجنة المركزية للتأديب والروح الرياضية التابعة للجامعة الملكية المغربية لكرة القدم يومه الثلاثاء 21 نونبر 2017 وأصدرت القرارات التالية: تغريم عبد الرحيم طاليب مدرب فريق الدفاع الحسني الجديدي مبلغ 20 ألف درهما لعدم حضوره الندوة الصحافية التي أعقبت المباراة التي جمعت فريقه بالرجاء الرياضي لحساب نهائي كأس العرش. تغريم خوان كارلوس فيرنانديز غاريدو مدرب فريق الرجاء الرياضي مبلغ 20 ألف درهما لعدم حضوره الندوة الصحافية التي أعقبت المباراة التي جمعت فريقه بالدفاع الحسني الجديدي لحساب نهائي كأس العرش. تغريم نادي الرجاء الرياضي مبلغ 10 آلاف درهما لاستعمال جماهيره الشهب النارية والرشق بها داخل الملعب خلال المباراة التي جمعته بفريق الدفاع الحسني الجديدي برسم نهائي كأس العرش. تغريم نادي أولمبيك آسفي مبلغ 2000 درهما لحصول فريقه على 5 إنذارات خلال المباراة التي جمعته بنادي اتحاد طنجة لحساب فعاليات الجولة 8 من البطولة الاحترافية القسم الأول اتصالات المغرب، بناء على المادة 89 من قانون العقوبات. تغريم نادي شباب أطلس خنيفرة مبلغ 2000 درهما لحصول فريقه على 4 إنذارات خلال المباراة التي جمعته بنادي الكوكب المراكشي لحساب فعاليات الجولة 8 من البطولة الاحترافية القسم الأول اتصالات المغرب، بناء على المادة 89 من قانون العقوبات. توقيف دجيدجي فرانك غيزا لاعب فريق المغرب الرياضي الفاسي لمدة 4 مباريات نافذة، مع غرامة مالية قردها 7500 درهما لقيامه بحركة لا أخلاقية اتجاه الجمهور في اللقاء الذي جمع فريقه بفريق مولودية وجدة لحساب فعاليات الجولة 10 من البطولة الاحترافية القسم الثاني اتصالات المغرب. توقيف دوسانطوس فيدال إيريك لاعب النادي القنيطري لمباراتين نافذتين. توقيف عبد الله خفيفي لاعب فريق مولودية وجدة لمباراة واحدة. توقيف أشرف زريول لاعب فريق شباب قصبة تادلة لمباراة واحدة. تغريم نادي مولودية وجدة مبلغ 15 ألف درهما لسوء تنظيم المباراة التي جمعته بالمعب الشرفي أمام فريق المغرب الرياضي الفاسي لحساب فعاليات الجولة 10 من البطولة الاحترافية القسم الثاني اتصالات المغرب. تغريم نادي رجاء بني ملال مبلغ 1500 درهما لحصول فريقه على 6 إنذارات خلال المباراة التي جمعته بالنادي القنيطري لحساب فعاليات الجولة 9 من البطولة الاحترافية القسم الثاني اتصالات المغرب، بناء على المادة 89 من قانون العقوبات.

ها شكون هوما اللاّعبين والمدربين والفرق اللّي جات فيهوم الدقة هاد الأسبوع

قال بابا الفاتيكان فرانسوا ان الجنس هبة من الله، البابا اللي فعمرو 81 عام و رئيس الكنيسة الكاثوليكية اللي هي نظام فيه الرهبنة يعني الامتناع عن الجنس و الزواج مفروض على كاع رجال ونساء الدين. البابا قال هادشي ف لقاء دارو مع الشباب الفرنسي اللي استقبلهم، و قال ايضا: “الحب زوين، تحبو بعضياتكم و تعطيو الحياة شي حاجة زوينة بزاف ولكن اللي خايب هو صناعة الجنس و داكشي د البورنو “. هادشي كلو و مازال القضية ديال الاعتداءات الجنسية اللي معروفين بها هاد القساوسة الكاثوليك ماتكالمات لا ف اروبا ولا ميريكان.

ها شنو قال بابا الفاتيكان على الجنس و البورنو

نايضة فمواقع التواصل الاجتماعي، من لبارح فالليل، من بعد ما تبرطاجا فيديو على اوسع نطاق فيه 5 دالبنات، هازين الجناوا والسيوفة، وكيهددو فيه مجهولين بالضرب والجرح. الفيديو تسيركيلا بزاف فصفحات كثيرة على “فيسبوك”، وتبين أنه كيعود لبنات كيقراو فثانوية النخيل فبلفاع، بإقليم اشتوكة آيت باها، بحيث الفيديو تصور غير بالقرب من الثانوية. وحسب مصادر مطلعة، فسرية الدرك الملكي كتحقق فهذ الفيديو، وقدرات تكشف على هوية بعض هذ البنات، باش توقفهم وتستمع ليهم فهذ النازلة. https://www.facebook.com/hassnmrabt/videos/846112366249631/

اشتوكة آيت باها.. فيديو ديال بنات فالليسي هازين الجناوا والسيوفة وكيهددو منوض روينة فانترنيت

أثار قميص المتهم كيفن زولير جيرفوس، السويسري المتهم في قضية ارهاب شمهروش (ذبح سائحتين اوربيتين نواحي امليل)، الجدل داخل الأوساط المتابعة لجلسة محاكمة خلية امليل، حيث لبس كيفن قميص فريق الرجاء البيضاوي. وحسب مصادر “كود” فإن كيفن مشجع لفريق الرجاء البيضاوي منذ مدة. أم وعائلة كيفن زولير جيرفوس، السويسري المتهم في هذه القضية، حضرت للجلسة رفقة محاميته السويسرية اللي حضرات جلسة اليوم رغم رفض وزارة العدل الترخيص لها من أجل المرافعة على موكلها بحجة عدم وجود اتفاق بين المغرب وسويسرا في المجال القضائي والترافعي. أم كيفن، وسط الجلسة، ابنها البالغ من العمر 24 سنة، وراء القفص الزجاجي، شجعته وقالت له :”انت بريء وأنا معك”. وفي تصريح حصري لـ”كود”، قالت أم الشاب السويسري المسمى كيفن زولير جيرفوس، الملقب ب”عبد الله”، المعتقل حاليا في قضية مقتل السائحتين الأجنبيتين بمنطقة “إمليل” بضواحي مراكش، ان ولدها ما عندو دخل بقتل السائحتين، وكيبغي كولشي، وبعيد كل البعد على الارهاب.

خلية الذبح ف شمهروش.. المتهم السويسري مشجع الرجاء البيضاوي وسط محكمة الإرهاب

الصحافي المعروف جمال براوي خرج طول وعرض فالإماراتيين باللهجة العروبية تاعو المعهودة فيه، وسب “دين مهم”، والتقليد عليه. هاد الخليحيين اللي كيصحابليهم عند راسهم راه يشريو الدول بالفلوس والبترول، ومن بينهم المغرب، جاهم براوي، بتاريخو فالصحافة، بلا تحليل خاوي وبلا سليخ المعزي، وقال ليهم: “هاد الإمارات راه قد البرنوصي غير المخازنية يسلخو دينمهم”. هاد الكلام اللي أيجبد صداع لإذاعة إم إف إم مع الهاكا، راه هو خلاصة القول، حيت هاد الناس عيقو علينا، غي هازين علينا قشاشبهم ويجرو فنعايلهم ويدورو علينا، عند بالهم راه حنا مصر تاع السيسي. الخطاب اللي خاص تواجه بيه الإمارات وأمثالها خاص يكون واضح، وباركة علينا من هاد التدخل فشؤون البلاد.

جمال براوي خرج فالإمارات. بلا سليخ المعزي : جوج مخازنية يسلخو دين مهم =فيديو

من ضمن الأعمال اللي كتراهن القناة الثانية “دوزيم” فهذ رمضان عليها، مسلسل “السر المدفون”، من إخراج ياسين فنان، وبطولة كل من أسامة البسطاوي وعادل أبا تراب ونادية كوندة وسناء علوي وسلوى زهران وعبد الإله عاجل. هذ المسلسل، اللي من سيناريو جيهان بحار ونادية كمالي مروازي، ونتجاتو شركة “كونيكسيون ميديا”، ، كتدور الأحداث ديالو حول قصة جريمة قتل بقات غامضة لمدة عشر سنوات، وبعد عودة صديق الضحية بعد سنوات من الهجرة سيعاد فتح خيوط القضية بسبب شك والد الضحية، وغاتطور الأحداث حتى يبان القاتل الحقيقي. هذ المسلسل غيولي يدوز فرمضان يوميا مع 8 ونص، وغادي يكشف مشاهد قصص إنسانية وعلاقات حب وصراعات الخير والشر. وتصور المسلسل فحي مارشان، وهو واحد من أعرق الأحياء فمدينة طنجة.

فيه مشاهد إنسانية وعلاقات حب وصراعات.. “السر المدفون” مسلسل جديد معولة عليه “دوزيم” هاد رمضان

ياسين الخروبي، حارس الوداد البيضاوي، دافع على راسو، بعدما تسبب فأخطاء كارثية فكلاسيكو الجيش الملكي نهار الثلاثاء الماضي، وخسر فريقو بثلاثة لواحد. الخروبي خرج بتدوينة أكد فيها بلي ما كانش واجد لهاد الماتش، حيت كان مريض وما تخبر بلي غادي يطاكي إلا قبل 4 ساعات فقط، وأكد “ما كنتش واجد ما خبرونيش بكري، وهاد الماتش غادي يبقى الأسوأ فالكاريير ديالي”. تدوينة الخروبي، لي وجهها لجمهور الودادي، ونشرها عبر حسابه الشخصي في “انستگرام”، أكد فيها أن عاش ليلة حزينة من بعد الماتش، وما غاديش ينسى هاد اليوم، لأنه لم يكن مستعدا وكان كايعاني من ضربة خايبة، لي تعرض لها قبل 3 أسابيع. الخروبي قدم رسالة اعتذار لجمهور الوداد البيضاوي، واعترف أنه كون ما لعبش هاد الماتش واخا مضروب كون الوداد خسر الماتش فورفي، لأن رضا التكناوتي مضروب وطه مريد عندو الحمرا، وما يمكنش ليه يلعب الماتش. واكد الخروبي أنه قرر يوضح الأمور للجمهور الودادي، كما هي ما شي باش يقدم الأعذار على الأخطاء لي ارتكب. ورغم معاناته النفسية، إلا أن الخروبي شكر جمهور الوداد على دعمه ومؤازرته، مؤكدا أن السقوط سنة الحياة في بعض الأحيان، وأن النهوض مجددا بعد فضيلة. .

الخروبي دافع على راسو: عرفت ب4 ساعات قبل أنني غادي نطاكي.. كنت مضروب وكون مالعبتش كان الوداد غاي يخسر الماتش فورفي

تقتل السفير الإيطالي بجمهورية الكونكَو الديمقراطية، لوكا أتنازيو، اليوم الاثنين فالصباح، إثر هجوم مسلح بالقرطاس تعرض ليه الموكب ديالو، وتغتال فيه هو وجوج من اتباعو، واحد مرافق ليه والثاني من الشرطة العسكرية. وحسب بيان لوزارة الخارجية الطليانية، السفير تعرض الاغتيال خلال مشاركتو فنشاط دبرنامج الأغذية العالمية برعاية الأمم المتحدة، وداز الموكب ديالو قريب لمنطقة كَوما. ومرات السفير المغربية، زكية الصديقي، اللي كترأس جمعية مختصة فالعمل الإنساني، منعات من هذ الاغتيال، بحيث مارفقاتش راجلها هذ المرة، واخا مولفة كتخرج معاه فمجموعة من الأنشطة اللي كيدير. وعلنات جمهورية الكونكَو على فتح تحقيق فهذ الهجوم، بحيث بدا الجيش كيدير حملة باش يقلب على ليزانديس اللي غيوصلوه لمنفذي هذ الاغتيال، اللي لحد الساعة مامعروفينش، بحيث هربو فالبلاصة فاش نفذو الخطة ديالهم. وكان قال السفير مؤخرا للصحافة أن حياتو هو ومراتو ووليداتو بثلاثة مهددة. وكان لوكا أتنازيو كيشغل منصب القنصل الوصي فالقنصلية الإيطالية فكازا، وتماك فاش تعرف على مراتو زكية اللي عندو معها 3 ديال البنات.

كان قنصل فكازا سابقا.. السفير الطالياني فالكونكَو تغتال ومراتو المغربية فلتات من الموت – تصويرة

واش قنصلية اماراتية فالعيون مزيانة للمغرب؟ بعد ما هدرنا على النصر المغربي فهاد القضية واللي اكيد تصدمات فيها الجزائر اكثر من البوليساريو حقاش عند هاد الدولة علاقة مزيانة مع الامارات ومن بعد الهدرة على النصر المعنوي لقرار بحال هادا٫ كاينة امور اخرى كتخلي الواحد يخمم فهاد القرار يقدر تكون الامارات دارتها او دارها رجل الامارات القوي محمد بن زايد كنوع من بداية اعادة العلاقات المغربية الاماراتية كيف كانت فالسابق. هاد بن زايد راه كيعرف مزيان محمد السادس وعندهم علاقة عائلية كاع. ترباو مجموعين وكيتعارفو وهما باقيين صغار. لكن محمد بن زايد ايام باه الشيخ زايد ماشي هو محمد بن زايد اليوم. مشات ديك ليام اللي كانو الاماراتيين كيحلمو تكون عندهم مدينة بحال الدار البيضاء. هاداك الشي كان نهاية الستينات وبداية السبعينات. مشات ليام اللي كان الجيش ورجالات حراسة الشيخ زايد من المغرب. دابا محمد بن زايد خلق امارات جديدة. خدا مواقف كثيرة كان ضدها المغرب. الرباط وابو ظبي عندهم خلافات كثيرة من الحرب فاليمن اللي بداتها الرباط ونساحبات منها ومرورا مع التعاطي مع الاسلام السياسي او تنظيم الاخوان العالمي. الامارات دارت كلشي باش ما تبقاش حكومة اسلامية فالمغرب. شوفو غير اش دارو مع الياس العماري اللي كان امين عام البام باش يربح ليهم البي جي دي وفشل. فملف ليبيا هاد الدولة ما عمرها دعمات لا لقاءات الصخيرات ولا لقاءات بوزنيقة. كتدعم الجينرال حفتر ضد حكومة السراج اللي كتدعمها تركيا وقطر. كاين ملفات اخرى المغرب كيلقى راسو فمواجهة الامارات. فمواجهة دولة عندها صناديق سيادية وعندها امكانيات كثيرة بزاف. المغرب فالصحرا اختار استراتيجية فالبداية ديال قنصليات بلدان افريقية. اختيار منطقي. من نهار رجع للاتحاد الافريقي خاصو يعزل البوليساريو اللي عضو فهاد الاتحاد. خاصو يعزل الجزائر وجنوب افريقيا اكبر داعمي البوليساريو. خدم وجاب دول افريقية تفتح قنصليات فالعيون والداخلة. هاد القنصليات يقدر ما كدير والو ولكن سياسيا راه مزيانة للمغرب. اقرار بالسيادة المغربية على هاد المنطقة. جاب دول كيعرفها. يقدر كاع المقرات تتكلف بيهم الدولة. يعني المغرب محكم فالعملية مزيان وسياسيا رابح منها دابا كيفاش غادي يدير مع الامارات اللي غاديين يفتحو قنصليتها لاربعا الجاية =4 نونبر=٬ اولا الامارات دولة لاباس عليها. غادية تكري مقر بنفسها ما محتاجة لحد. فهاد المقر المغرب ما يقدر يعرف والو. دولة عندها اطماع فموريتانيا وفمالي تقدر تلقى العيون مناسبة ليها بزاف وتخدمها باش تحقق هاد الاطماع. غدا ايلى كان شي اجهزة متطورة فهاد القنصلية واش المغرب غادي يقدر يدير شي حاجة هاد الشي فرضيات. ولكن مع دولة لاباش عليها المعطيات غادية تغير. يعني هاد القنصلية فهاد الوقت تقدر ترجع للمغرب ببومزوي.

واش قنصلية الامارات فالعيون فصالح الرباط ولا غادية ترجع علينا ببومزوي؟ ظاهريا مزيانة ولكن راه دولة ضدك فليبيا واليمن ومالي وغادية تدخل ليك لمنطقة حساسة وما تقدرش تتحكم فدولة مرفحة بزاف

ياك قلنا ليكم الشيخة الطراكس مرا وقادة. بقات متشبثة ومنزلاتش الأرض بعد ما داروها بيها المغاربة لي دارو راسهم سواعدة، وحلفات حتى تجرجرهم. البارح واحد من الدراري ديال مجموعة “بروكلين” مشا عند فاطمة الزهراء من كازا تال مراكش، وطلب وزاوك باش تسامحات معاه. أييه أسيدي، موقع “مراكش الآن” صور فيديو للشيخة مع الدري. مشا هو ومو وطلبو السماحة، وهي تنازلات على القضية. الدري اعترف بأن الضحك ديالهم باسل، وانهم تماداو بزاف. وفي الأخير اعتاذرو وتسامحو.

بالفيديو. المحبة من بعد العداوة.. شيخة الطراكس تسامحات مع السواعدة المزورين الي كانو دايرين فيها سبوعا فاللول ومن بعد جاو يرغبو ويزاوگو

علمت “كود”، أن بائعا متجولا في عقده الثالث، أقدم زوال اليوم الثلاثاء على إشعال النار في ذاته، بتراب مقاطعة الأزهر بمنطقة البرنوصي بالعاصمة الاقتصادية. وجاءت خطوة البائع المتجول، حسب مصادر “كود”، بسبب استثناءه من الاستفادة من محل تجاري بالسوق النموذجي سيدي مومن بالبيضاء.

كازا.. بائع متجول شعل في راسو العافية وها علاش

بعد زهاء الأسبوعبن على ما بات يصطلح عليه محليا بفاجعة لانزاروتي، والتي قضى فيها سبعة شبان من جهتي العيون الساقية الحمراء وكلميم وادنون، ذكر مصدر مسؤول ل”كود”، أن مسجد بلدة ريسيفي بلانزاروتي، سيشهد اليوم الجمعة إقامة صلاة الجنازة على المتوفين. واشار المتحدث أن عملية نقل جثامين المتوفين نحو المغرب، ستكون بين يومي الإثنين والثلاثاء، حيث تنتظر القنصلية العامة للمملكة بلاس بالماس الإجراءات بالتنسيق والوزارة الوصية استيفاء الإجراءات القانونية اللازمة، لتنقل الجثامين نحو العيون وكلميم عبر طائرة خاصة.

فاجعة لانزاروتي. ها وقتاش غادي يوصلو الجثث

حالت العناية الإلهية دون وقوع مأساة حقيقية بمرتفعات الاطلس المتوسط عندما تعرضت سيارة أجرة كانت تقل أساتذة من العاملين بمجموعة مدارس بوكدجيك لحادثة سير بمنطقة أفر أُزركيض، الواقعة بالنفوذ الترابي لإقليم خنيفرة. الحادثة وقعت، حسب مصدر نقابي، نتيجة لانزلاق الطاكسي بسبب الثلوج التي تساقطت على مرتفعات الاطلس المتوسط خلال الاسبوع الجاري.

اساتذة دارو كسيدة بسبب الثلج نواحي خنيفرة

ما فهمت والو أنا !! كيفاش الكائن المغربي عندو هانية يمرض ويموت بكورونا ويقتل واليديه.. هانيا يتزاحم فالطرقان ويدير الكسايد ويعرض حياتو وحياة اللي معاه للخاطر.. هانيا يخرج على القوانين اللي دايراها الحكومة ويدخل للحبس كَاع.. لكن إلا بولفاف !! حتى لبولفاف مستعد يضحي بأي حاجة على قبلو.. مستعد يدير المستحيل باش يوصل ليه.. حيت هو العام كلو وهو يتسنى هذيك اللحظة اللي غاياكل فيها الشوا ولحم الراس مبخر والتقلية والبروشيط. المغربي سمع بقرار الداخلية مع السبعة دالعشية، لكن عوض ما يكَلس فدارو ويحمد الله، ومايسافرش من وفي اتجاه مجموعة من المدن اللي كتعتبر بؤر كورونية بامتياز، بحال طنجة ومراكش وكازا وفاس.. المغربي الصكَع ماتسوقش، لا لكورونا لا لغيرها، كيفكر غا فحاجة وحدة: “بولفاف”.. أودي “موت وحدة كاينة والمهم هو الإنسان يموت شبعان”.. وبتفكيرو هذا ناض بلا ما يشعر وبلا عكز عليه جمع قشو، وكاين اللي ماجمع والو مشا طويل، وهز ولادو، وشد الطريق.. الكائن المغربي بدا يتجارا ويتسابق باش يلحق بلاصة بولفاف بالشحمة والكتف مشوي قبل 12 دالليل، الساعة اللي غيتطبق فيها القرار. كلشي مشارك فسباق “بولفاف”، حتى من كازا بدات تخوا من 6 دالعشية.. مع 8 الذبانة مابقات تزنزن فالسونتر فيل.. حيت كلشي مشارك في سباق محموم الجائزة ديالو هي “بولفاف”.. وديجا لومبوطياج بدا فكازا من المدينة.. والكلاكسونات على الجهد فالطريق اللي كتدي للوطوروت فاتجاه مراكش.. واحد المشهد قيامي صافي.. بحال شي فيلم دالرعب !! الناس ففيسبوك دايرين حالة، كلشي كينتقد فقرار الحكومة، وكلشي كيقوليك هذشي جا على غفلة، وكون غا علمونا على بكري حيت عيد الكبير بقات ليه غير 5 أيام، أودي يعلموك بكري باش تسافر على خاطرك وتنشر الفيروس فالمدن اللي مافيهاش ولا كيفاش؟ راه الأصل ماشي الجرا من قبل التناش دالليل ولا من بعدها، راه الأصل هو تكَلس فدارك منين تسمع هذ القرار، وماتكونش أناني، وتخلي فرصة للناس اللي مخيمين وبعاد على ديورهم هوما اللي يرجعو.. ماشي تتزاحم أنت والآلاف من اللي بحالك وتدير الكسايد وتنشر فالفيروسات باش تلحق تذبح وتسلخ وتشوي وتاكل وتعادي عائلتك ونوليو بحال ميريكان والهند والبرازيل.. عاد شي وحدين قاليك “كون غير لغاو عيد الكبير..” أودي معامن غاتلغي العيد مع هذ الناس اللي كيقدسوه لدرجة كبيرة بزاف.. وكيعتبروه ركن من أركان الإسلام واخا هو غير سنة مؤكدة.. كون تلغى كون راه ناضت روينة كثر من هذي.. وبنادم خرج يحتج فالزناقي.. ونفترضو كَاع الحكومة غلطات ومالغاتوش حتى نزلات على المواطنين بهذ القرار بحال الصاعقة، إيوا مايكونوش أنانيين عاوتاني.. و”راه لا يكلف الله نفسا إلى وسعها”.. او إلى كانو كيعتبرو راسهم “عالقين” مانعرف عاوتاني.. سمعت بللي الأوكسيجين مامقطوعش.. غير شوية داللحم اللي عامر ذهون وكوليستيرول اللي غايتقطع.. او واقيلا حولي العيد عند هذ الناس ضرورة قصوى.. والله أعلم عاوتاني مال هذ الناس.. هداو عليا..

مافهمتش كيفاش المغاربة أنانيين وكيقدسو الحولي كثر من حياتهم وحياة عائلاتهم.. وهانيا واخا يديرو الكسايد ويموتو بكورونا ويقتلو واليديهم.. المهم هو الشوا وبولفاف

كشفت مصادر دبلوماسية أن المصالح الدبلوماسية الإسبانية تسابق الزمن لجدولة لقاء بين الملك محمد السادس ورئيس الحكومة الإسبانية الجديدة لتبديد أي شكوك حول وجود أزمة دبلوماسية بين البلدين، فيما قررت إسبانيا تفعيل اتفاق 1992 للهجرة لإعادة المهاجرين إلى المغرب رغم أن بنوده تجعل المهمة صعبة، إذ تشترط الضوء الأخضر من الرباط. وذهبت مصادر دبلوماسية إسبانية إلى أن رئيس الحكومة، بيدرو سانشيز، ينتظر الفرصة لعقد اجتماع مشترك مع الملك محمد السادس خلال شهر شتنبر المقبل. تفاصيل أخرى في عدد يوم غد الخميس.

رئيس الحكومة الاسباني باغي يتلاقا ملك المغرب

اول مرة غاناخد التران مورا ماتقلب بالناس السيمانة لي فاتت ! واخا موالفة كاناخدو بصفة منتظمة هادي اكثر من حداش لعام ، هاد المرة كانت مختلفة ! قبل مانطلع تلاقيت واحد المرة كبيرة فلاگار سولاتني واش غادية فنفس التران ! ” الله يلطف و صافي ! ولينا كانخافو” ! آ بنتي ! الله يدير شي تاويل د الخير” ماعرفتش علاش بان ليا الخوف فوجوه الناس كاملين لي راكبين معايا خصوصا فاش بدات كاتصب الشتا ! غير طلعت لقيت راسي اوطوماتيكمو كانقلب على شي كرسي بعيد على الجاجة! فحالة ما تقلب بيا التران مابغيتش الجاج يتخشا فيا ! ماعرفتش علاش فكرت هاكا المهم راسي قاليا بعدي على الزاج داكشي علاش ختاريت داك الكرسي الصغيور لي كاين لور و لي حداه شرجم صغيور ! و لكن غير هزيت راسي و بانت ليا بلاصة الباگاچ كلها بالزاج وانا نعرف بلي الزاج فيا فيا … و شي مادرت ! تفكرت داك الراجل لي ماماتش فالتران و دارو معاه استجواب ! قاليهم بلي السبب باش ماماتش هوا عنق كرسي و بقا كايتكركب معاه ! فكرت تانا باش نعنق الكرسي ! و لكن لي قدامي بعيد عليا… بقيت شحال كانحسب الوقت لي خاصني باش نقز و نعنقو حتى تفكرت دوك النصائح لي كايعطيوك فحالة الزلازل ! كايقوليك تخشا تحت شي طابلة ديال الحديد و لا شي ناموسية صحيحة باش مايطيحش عليك السقف و تانا قلت في حالة حسيت بشي حاجة غانتشبح تحت من الكراسى لي قدامي ! وا دابا واش نعنق الكرسي كيما قال الراجل و لا نتشبح فالارض ؟ بقيت كانفكر شنو الاسرع ! المشكلة الارض موسخة و عيفاتني ! وا شفتي آ لونصيف تا الموت ماكاتعاونيناش عليها ؟ نقي ليا غا فين نتشبح في حالة تقلب بيا التران ! و المشكلة الثانية انا طويلة و تحت الكراسا ماغايقدنيش ! اذن غانقدر نحمي غا النص الفوقاني و غالبا كايتحسكو ليا الرجلين ! لا لا مابغيتش نعيش بلا رجلين ! واش بنادم برجلو فالمغرب و عايش كي الكلب بقا غايتحسكو لبوك الرجلين ! آو ! غا النص الفوقاني فحال مادلين ! مالنا؟ صافي قررت نعنق الكرسي لاوقعات شي حاجة ! صدقات هي هاديك ! ماصدقاتش الواحد يموت كامل مكمول. حطيت الصاك آ دو ! تفكرت ولاد علي لي گريساو المصابين و الموتى لي تقلب بيهم التران ! وا هوتة غايضبرو عليها لا طاحو فيا انا اليوم ! لاب توب بشارجورو ! جوج تيليفونات ! باور بانك ! كاسك بلوتوث ! لا زعما لا قشقشوني ولاد علي غايمشيو فرحانين ولاد القحاب ! بديت كانحسب ليهم شحال غايديو معايا ! لقيتو مبلغ محترم ! مهم بريكة كاينة لابغيتي تبيع آخويا الشفار بخاطرك! كنتي مبلي و باغي غا تفك راك غاتبيع كلشي جملة بشي عشرالاف ريال و الروح ديالي غاتبع مك فالليل و النهار تعذبك ! كاندور نشوف فجنابي ! السيدة لي قالت ليا الله يلطف غير ديمارا التران عيطات لولدها فيديو كاتسولو واش لاباس عليه ؟ كي دايرة لبنى مراتو ؟ ضعافيتي آ ولدي ؟ مالك تامارا و الخدمة ؟ حيد الكاسكيطة نشوفك ! حسنتي شعرك ؟ ايوا مزيان ؟ سلم على لبنى بزاف و تهلا فراسك آ ولدي ! طيحات عليا الضيم ! و ماعرفتش علاش فاش هزيت عيني نشوف الناس لي جالسين حدايا لقيت شي كايشوف فشي ! كلنا كاندورو فعينينا ! واااا الخلعة طلقي مني ! كاتحس ببنادم راكب و خايف ! واحد الخوانجية جابدة قرآن صغيور كاتقرا فيه… لومبيونص حزينة ! فحالا جالسين فگنازة كانساينوهم يضورو الطباسل د الزيتون و العسل …. دوك هرگاوة لي كايطلعو و يخدمو شنوي خلوي و يدور فالبور فتيليفوناتهم بالجهد ملبدينها اليوم… تانا تفكرت ماما ! قلت نعيط ليها ! واااا الدنيا و الزمان ! ماعرفتي !” آلو ! انا ركبت” ! فلداخل ديالي كانقول وا هانتي عقلي راني ركبت فالتران ! لا وقعات شي حاجة سيري لمهم حيحي عليهم كيما كانعرفك! الشتا بدات كاتصب ! الجاج مضبب بلوسخ ! ! زاد التران و كلشي حاضي معاه … وقف فعين السبع وقف فالمحمدية … الناس كايطلعو و التران كايعمر و الخلعة كاتخفاف … حتى بان ليا واحد جالس قدامي نعس و حل فمو ! كايشخر عاد قلت مع راسي واقيلة انا بوحدي لي شاداني الخلعة ! تفكرت رمانة و برطال فواحد الحلقة كاتقول لباها ” وا ترجل آ با ترجل ” تانا كانقول لراسي ” وا ترجلي ترجلي ” … طلع واحد الشاب انيق جلس قدامي ! زوين الصراحة ! لابس مزيان و عندو واحد الضحيكة زوينة ووجه طفولي ! حتى حل فمو باش يقوليا واش ماديرونجانيش برجلو هي ضربني ريحة دلقوشو دوخاتني ! الله آحنيني الله ! وا غا حك سنانك بعدا قبل ماطلع تعمينا ! تا لامتي وجاو يعتقوك البومبية ماتعميهمش بريحة فمك كاتگلب ! كايتنفس بقوة ! و كل مرة كايتنفس فيها كاضرب ريحة الخرا من فمو ! خشيت وجهي فليكونوميست ! اللهم ريحة الجورنال و لا ريحة الموت آخويا ! التران غادي !زاد عمر ! ولينا شي فوق شي ! لي جالس لي واقف فالكولوار لي جالس فالدروج ! الطريق مغيسة و الجو مكفهر و بنادم مخلوع ! و خونا ريحة فمو قربات تتقب ليا البصلة السيسائية ديالي … و بقينا هاكا ! كانساو و نعاودو نتفكرو و مع اصغر رجة ديال التران شي كايشوف فشي و الخلعة كاتشد بنادم من صبع رجلو الصغير… حتى وصلت … ماعرفتش واش لونصيف فكرات فشي حاجة باش تجدد الثقة ديال الزبون فالتران و لا غادية بسياسة دونت ووري آ المذكوري كيما عرفتها ! آودي ماعرفتش واش لونصيف اصلا كاتسمع و لا تشوف و لا كاتحس بالتمرميد لي كايتمرمدو الزبون و لا لا ! مهم وصلت ! مامتش ! ماتعطبتش ! ماحتاجيتش نعنق الكرسي ! و الاهم من هادشي كلو مامتش وانا آخر ريحة شاماها هي ريحة الخرا من دلقوش خونا ! كنت كانتشكا من الروطار ! دابا نحمد الله و نشكرو لي وصلت كانتمشى على رجلي ! شكرا لونصيف ! ميغسي بوكو ! و لهلا يخطيك علينا ! يا المهلية فينا يا الموصلانا يا لي علمتينا قيمة الحياة يا ست الحبايب يا حبيبة !

كيفاش عشت تجربة التران مورا ماتقلب بالناس بسيمانة ؟ كلشي مخلوع و كلشي ساكت فالتران … طالبين السلامة ! احفظنا يا مولانا

المغنية سلمى رشيد ولدات البارح الأربعاء أول ولدها. خريجة برنامج “اراب أيدول” حطات هاد العشية تصويرة مع ولدها “يانيس” وكتبات “الحمد لله.. مع ولدي”. وكانت سلمى شاركات استعدادات الولادة ودارت حفل ديال 7 اشهر، وهو لي علنات فيه انها حاملة بولد.

مبروك الزيادة.. سلمى رشيد ولدات وحطات أول تصويرة مع “يانيس”

شكون اللي باغي الخدمة فسعيد بادو، مدرب حراس مرمى الوداد البيضاوي؟ سؤال كيتردد بقوة قبل الماتش ديال النجم الساحلي غدا السبت بملعب مركب محمد الخامس فالدار البيضاء برسم ذهاب ربع نهائي دوري ابطال افريقيا. سعيد بادو نايض عليه النحل هاد ليامات بسبب تراجع مستوى الحارس رضى التكناوتي في العديد من المباريات الأخيرة، إذ هناك أعضاء في مكتب الوداد كيحملوه المسؤولية المباشرة. واخا الوداد يالاه تعاقد مع سعيد بادو قبل 4 اشهر، الا ان مسامير الميدا باغيين طيروه كيفما جراو على بزاف ديال الأطر الوطنية. مصادر مقربة من محيط الوداد الرياضي أكدت أن هناك توجه لإقالة مدرب الحراس بعد الماتش ديال النجم الساحلي، علما أن مهمته حددت في تكوين والإشراف على جميع الحراس ديال الوداد حتى اللي في الفئات الصغرى. وسبق لسعيد بادو أن اشتغل ضمن الطاقم التقني للمنتخب الوطني الأول والمحلي والشباب كما توج مع المحليين بلقب الشان تحت قيادة المدرب السابق جمال السلامي.

شكون اللي باغي الخدمة فمدرب حراس الوداد.. سعيد بادو نايض عليه النحل بسباب التاكناوتي

وخا ظروفهوم خايبة جراء التصفية القضائية وتعطيل الإنتاج منذ سنة 2015، قرر أجراء شركة “سامير” بالمحمدية وسيدي قاسم، المساهمة بكل طواعية واختيار، في التضامن المادي في موارد صندوق جائحة الكورونا. نقابة مستخدمي “سامير” كشفت عن اقتطاع أجرة يوم واحد من العمل، برسم شهر أبريل 2020، بمجموع تجاوز 243 ألف درهم، وتم تحويلها باسم أجراء شركة سامير في طور التصفية القضائية لحساب صندوق تدبير جائحة الكورونا. أجراء الشركة بغاو يساعدو، حسب النقابة، في توفير المعدات والاليات الطبية للمصابين ومكافحة تداعيات الفيروس على المعيش اليومي للعمال الذين فقدوا شغلهم وعموم المواطنين الذين لم يجدوا سبيلا لتأمين قوتهم اليومي.

أجراء شركة “لاسامير” ساهمو فصندوق جايحة كورونا

انتقد خالد البوقرعي، محاسب مكتب مجلس النواب، بعض البرلمانيين دون يسميهم، بأنه “فاش كيكونو الوزراء ديال الحكومة كيديرو الخطابات العنترية”، ولكن “فاش كيجي وزير الداخلية نجد الخطابات اللطيفية وتختفي الخطابات العنترية”. واضاف البوقرعي، في تعقيبه على الوزير المنتدب لدى وزير الداخلية بمجلس النواب، اليوم الاثنين 26 أبريل الجاري، :”ملي قدمتو جوابكم قدمتهم بشكل متضامن”، موضحا :”مكاينش الوزير لي زوين واللي خايب، الحقيقة كاين الخطاب الخادع الذي يوهم المواطنين بأسلوب غير لائق ولكن المغاربة مكينخدعوش”. باين البوقرعي صافط المساج لبعض البرلمانيين فالبام والاستقلال، اللي كيحيحو فاش كيكونو الوزراء الآخرين، ولكن فاش كيجي وزير الداخلية كايضربوها بصقلة.

البوقرعي: ملي كيجي وزير الداخلية للبرلمان الخطابات العنترية تختفي والوزراء كيتمناو يكونو فحالو

العام لي غادين نودعوه من بعد أيام قليلة غادي يبقى مرسخ في أذهان العالم بسباب جايحة كورونا، وعند بعض المشاهير غايبقى مرسخ عندهم لاسباب اخرى منها دخولهم للحبس بسبب زبايلهم في العالم الافتراضي. – أول اسم دار الباد بوز هاد العام هو ديال ابتسام باطمة خت دنيا باطمة لي دخلات للحبس في مراكش بسباب تورطها في لافير ديال حسابات “حمزة مون بيبي” المتخصصة في سب وقذف المشاهير وحتى الناس العاديين، وكاين منهم لي خرجو ليه على حياتو، منهم الإعلامية المغربية مريم سعيد. – ثاني اسم هو ديال عيشة عياش لي متورطة في نفس القضية، وحتى هي موجودة حاليا في سجن الوداية في مدينة سبعة رجال. عيشة عياش كانت مستقرة في دبي وكتقدم راسها كمصممة. عيشة وابتسام وحتى دنيا كتجمعهم علاقة قوية وهادشي بينوه ما مرة ما جوج وهوما كيغنيو على “حمزة مون بيبي” وانجازاتو قبل ما تكشف التحقيقات أنهم حتى هما متورطات. – الاسم الثالث هي السيدة لي كتقدم راسها بـ”مي نعيمة” ولي دخلات للحبس بعدما نشرات فيديوهات في الأيامات الأولى من جايحة كورونا وبدات تحلف وتعطي لقلبها وتقول ان الفيروس ماكاينش. نعيمة دوزات شي بركة ديال الحبس، وكان القضاء في الأول حكم عليها بعام قبل ما يتم تخفيف الحكم لـ3 أشهر بتهمة نشر محتويات زائفة بواسطة الأنظمة المعلوماتية. – الاسم الرابع هو ديال البلوكَوز أسماء العمراني لي تم اعتقالها شهر أبريل بعدما دارت فيديو في انستكَرام كتقول فيه أن ضحايا كورونا في المغرب كيتعرضو للاهمال العمدي. العمراني لي عندها كثر من نص مليون متابع على حسابها دوزات شي أيامات في الحبس قبل ما يتم الإفراج عليها ومن تم تسد موضوعها بمرة. – الاسم الخامس والأخير ماعندو علاقة بكورونا، ودخول هاد السيدة للحبس خلا الناس متضامنين معاها لأنها معروفة في مواقع التواصل، وهي إيمان لبرج المعروفة ب”ناريمان” لي تشدات في قضية وضع شيكات بدون رصيد وعملية نصب كبيرة بمشاركة طليقها. قصة ناريمان مواضحاش، وكاين اتهامات كبيرة لراجلها بأنه هو لي حط شيك بدون رصيد باسمها بعدما طلقو.

اش وقع ف 2020.. 5 ديال المشاهير دخلو للحبس هاد العام بسباب زبايلهم فالأنترنت

تصورو مهرجان دولي مهم بحال مهرجان الفيلم بمراكش. توقف عام. غبر عام. كان هاد الشي ف2018. جا دار مجلس ادارة مؤسسة المهرجان اللي كيرأسو الامير مولاي رشيد وقرر يكون تنظم الدورة 17 ما بين 30 نونبر و8 دجنبرالعام الجاي. كما تم الاعلان عن اسم رئيس لجنة تحكيم الافلام الطويلة فهاد الدورة وهو الامريكي دجيمس گراي. مخرج كان عضو فلجنة تحكيم الدورة 12 وسبق ليه قدم فنفس الدورة “دروس سينمائية”. ماشي رئيس مهرجان راجع بعد عام من التوقيف. كان خاص اسم اخر. ممثل او مممثلة او مخرج يعطي اشعاع كبير لهاد الدورة المشكلة فين كاينة؟ كاينة فالمهرجان نفسو. فتصورو. قبل هاد الشي علاش توقف وعلاش رجع واش من جديد وشكون المسؤول على هاد الشي. ما يمكنش يجي مهرجان دار لاعتبارات كثيرة منها تسويق صورة المغرب دوليا ودعم السينما المحلية من خلال التركيز على تكوين الشباب عبر سلسلة دروس يقدمها كبار السينمائيين طيلة ايام المهرجان. طبعا المهرجان عرف مشاكل كثيرة بزاف بزاف بسباب الهيمنة الفرنسية على هاد التظاهرة. ولكن باش جات فرقة الامير مولاي هشام واللي فيها مدير ديوانو الجواهري والبقالي ومعاهم العراقي فشلو فكلشي. ركزو على الخلافات الشخصية ونساو يطورو المهرجان. المشكلة انه فشي دورات كانو كيدعمو الفرنسيين ضد مغاربة كيف ما وقع ايام كان نور الدين الصايل نائب رئيس مؤسسة مهرجان مراكش. بحال هادو اللي كانو بشكل من الاشكال سبب فتوقيف المهرجان لعام ما خاصهمش يرجعو. خاصهم يبدعو على اي حاجة عندها علاقة بالمهرجان. التغييرات اللي وقعات ما عندها معنى دابا. خاص الحكم عليها بعد نهاية الدورة. غير هو الاحتفاظ لميليتا توسكان دو بلانتيي اللي كانت مديرة العلاقات العامة باش كان راجلها الراجل دانييل دوبلانتيي هو كلشي فالمهرجان سنة 2001 ثم توريثها هاد المهرجان بعد ما مات وولات مديرة ليه من 2003 الى 2016 . قلت هاد الاحتفاظ ما عندو معنى. هاد السيدة مسؤولة على اللي عاشو المهرجان. خاصها تمشي فحالها. اسناد البرمجة للالماني كريستوفر تيرشت وتعيينه مديرا فنيا يقدر يكون حل مزيان ومنح التنسيق العام لعلي حجي ممكن حتى هو يكون ايجابي ولكن قبل هاد الشي خاص محاسبة اللي تسببو فوقف دورة كاملة. ثم خاص ابعاد بشكل رسمي نائبي رئيس مؤسسة مهرجان مراكش بالصفة وهما صارم الفاسي الفهري مدير المركز السينمائي المغربي وفيصل لعرايشي الرئيس العام للشركة الوطنية للاذاعة والتلفزيون. هادو ما كيديرو والو. التجربة بينات ان الوقت لكبير كيدوزوه سوا فتدبير الخلافات او التسبب فيها. الريوس لكثار ضرات بزاف مهرجان مراكش. الدورة خاص تعرف شفافية كبيرة فلكشي. هاد الشي غادي يبان مع شكون غادي ياخد المارشيات. ايلى طلعات شي شركات فعرفو باللي ما تبدل والو. المهرجان مزيان بزاف للمغرب. مزيان للسينما. مزيان لصورة لبلاد. غير هو خاصو بتبدل يجدد راسو اكثر. السينما مهمة بزاف. حقاش اللي عزيزة عليه الحياة كيعشق السينما.

مهرجان مراكش للفيلم. كيفاش تغبر دورة وترجع بحال ايلى ما وقع والو. خاص يطيرو المسؤولين على هاد التوفيق وخاص يبعدو رجال مولاي رشيد وميليتا ولعرايشي والفاسي الفهري وبعدها نشوفو شكون غادي ياخد المارشيات

خرج رئيس الوزراء ديال بريطانيا، بوريس جونسون، من الصبيطار اليوم. وواخا جونسون تعافات الحالة ديالو الصحية وتحسنات، لكن مازال ماغايقدير يزاول المهام ديالو كيف اللول، وغايخصو شوية دالراحة، ويكمل الحجر الصحي ديالو فالدار، بحكم أنه باقي مصاب بفيروس كورونا المستجد. وكان جونسون، خرج من الإنعاش هذي ثلث يام، الخميس اللي فات تحديدا، وتحسنات الحالة ديالو الصحية، ولكن كان باقي فسبيطار سانت توماس فلندن اللي دخليه من نهار الحد، أي هذي أسبوع بالضبط. وبقت جونسون فالسبيطار هذ الثلثيام، من بعد خروجو من الإنعاش، باش يراقبو الأطباء حالتو بشكل دقيق، ويدخلو فمرحلة علاجو باش يتشافى فأسرع وقت، خصوصا وأن حالتو الصحية دابا مستقرة.

بوريس جونسون خرج من السبيطار

عن الأخبار: أضحى مقام عدد من لاعبي المنتخب المغربي المحلي لكرة القدم في البطوبة الوطنية، مهددا، بسبب العروض الكثيرة التي انهالت عليهم، حيث تألقوا وساهموا في مرور أسود الأطلس، إلى دور ربع نهائي كأس إفريقيا للاعبين المحليين. وكشفت مصادر متطابقة أن نسبة 90 في المائة من لاعبي المنتخب الوطني المحلي مشرحون للاحتراف خارج المغرب، خلال الموسم المقبل.

منتخب «الشان» مهدد بالاختفاء

المغنية العالمية مادونا ارتبط عندها عام 2018 بالمغرب ومراكش لي دوزات فيها أيام طويلة، واحتافلت بعيد ميلادها الستين بحضور صحابها وعائلتها. البارح اختارت تعايد 12 مليون دناس لي متبعينها في انستكَرام بفيديو من المغرب، وبانت متأثرة جدا وهي كتدوي على الحياة والحب. وفي الوقت لي كانت رافضة تنشر اي صورة من حفل عيد ميلادها الاسطوري، مادونا كتدير اشهار واعر بزاف للسياحة في المغرب، وبينات بلاص زوينين فيهم الكثير من البساطة والجمال، وقسمات الفيديوهات لاكثر من 3 الفيديوهات، وكل مرة كتدوي بحب على البلاد. وماننساوش ان طوني بلير حتى هو جا لمراكش باش يدوز احتفالات راس العام.

بالفيديو.. العالمية مادونا كتقدم صورة واعرة على السياحة فمراكش. واختارت المغرب باش تسالي 2018

بداية هاد السيمانا كان وزير العدل التجمعي محمد اوجار فمجلس المستشارين. هدر على مشاريع الوزارة خاصة بناء المحاكم ووو وجبد المعيقات وذكر اللي ساعدو الوزارة. اللي مثير فهاد الشي هو ان هاد القيادي التجمعي شكر الاتحادي عبد الوهاب بلفقيه وجبدو بالاسم. اييه على هاد الشي ولكن كنعرفو الحرب اللي كاينة بين بلفقيه والتجمعي بوعيدة فجهة واد نون كلميم وهاد الحرب مازال مستمرة. باش يجبدو فهاد الوقت ماشي كيغازلو راه قرب يدعمو وهاد الشي فيه نوع من الدعم. هاد الشي غادي يقلق تجمعيين اخرين.

اوجار كيشكر بلفقيه فالبرلمان: واش دعم ليه فكلميم ضد حزبو ولا حاجة اخرى

وزير الخارجية والتعاون ناصر بوريطة صرح قبل ايام فندوة صحافية بالرباط مع وزير الخارجية الاردني ان “السياسة الخارجية” للمغرب “هي سياسة سيادية” وان هاد السياسة “قائمة على مبادئ وثوابت”. هاد الشي باش يقول للسعودية وللامارات العربية المتحدة باللي المغرب ماشي مونيكة بيديكم يا بنادم. حقاش قال “هناك دائما الرغبة من طرف المغرب في الحفاظ عليها و تقويتها”. هاد لكلام غير المسبوق فتاريخ الديبلوماسية المغربية مع دول “ديما كيقولو لينا راها شقيقة واخوية وووو” كيعني تغيير جذري. علاش وصلنا لهاد الشي. هاد الشي وصلنا ليه بعد ما رفضات دولة محمد بن سلمان =السعودية ودولة محمد بن زايد الامارات تتخلى على التدخل فالشؤون الداخلية للمغرب. نبداو بالامارات. هاد الدولة ضربات المغرب ضربة قاصحة فالملف الليبي. برعاية اممية توصلات الاطراف المتناحرة في ليبيا لاتفاق وقف فالصخيرات وسمي باسمها وتشكلات حكومة وفاق وطني. الامارات كتدعم الجينرال حفتر زعيم الجيش الوطني الليبي اللي كيقول باللي قرب يطيح العاصمة ويطرد حكومة الوفاق الوطني اللي خرجات من اتفاق الصخيرات. هادا موضوع اخر نرجعو ليه ف”كود” فمقال لاحق. المهم هاد الملف ضربة للمغرب. ضربة كبيرة لاتفاق الصخيرات. الامارات ما دارتش غير هاد الشي. مشات جات وكالات فيهم مغاربة ومغربيات وخدماتهم ميرسونير. هدفهم تحسين صورة بلاد محمد بن زايد فبلادنا. فهاد السياق كانت شوهة استدعاء مدراء نشر مغاربة مع مسؤول بوزارة الاتصال للعيد الوطني لهاد البلد وفيها دار مسؤول اماراتي اجتماع وطلب من المدراء يديرو حملة ضد حزب العدالة والتنمية. طبعا هاد المدراء ما تشوقوش ليه وكاين اللي دار فيه. فموضوع الوطنية ما كاينش شي حد كيزايد على حد. غير تصورو فين وصلات الوقاحة فهادو ولاد اللادينا. المشكلة فهاد الناس ماشي فمدعويين لعيد وطني ووقع فيه تصرف حقير من هاد الدولة. كيدخلو لينا فالشؤون الداخلية. المغرب دار اختيار وهما مدخلينا فمخططهم. وفق مصدر ل”كود” فان تدخلهم فالاعلام فات الحدود. وفق معطيات حصلت عليها “كود” فان الاماراتيين شراو غير خمسين فالمائة من اسهم مؤسسة اعلامية ب3 مليون اورو. واييه. هاد الشي بلا ما نهدرو على مؤسسات بحال “مؤمنون بلا حدود” اللي خدامة فالمغرب وهاد الشي كنا شرنا ليه ف”كود“. السعودية بدورها لاعبة نفس اللعبة ولكن موظفة الدين والفن. جات هاد الرغبة فانتاج 15 مسلسل مغربي او فيه نجوم مغاربة من قبل هيئة الترفيه اللي كيرأسها هاداك الغبي ديال تركي ال الشيخ اللي كان فهيئة الرياضة وصوت لصالح امريكا باش كنا فالمغرب كنتنافسو معاهم على تنظيم مونديال 2026. تركي ال الشيخ وهاد الشي حضرات ليه “كود” فموسكو. دار فطور =حقاش كان رمضان ديك الساعة= وعرض على اتحادات ديال بلدان اسلامية باش يدفعهم للتصويت على امريكا. دابا هادا خدام باش يجيبو سيناريوهات لافلام. باغيين النجوم لمغاربة يتوظفو فتحسين صورة هاد محمد بن سلمان الخايبة منذ اتهامه بتقطيع جثة الصحافي جمال خاشقجي فقنصلية السعودية فاسطمبول. فالدين ووفق معطيات حصلت عليها “كود” فان اتباع بن سلمان كلف شركة خاصة تقلب ليه على علماء دين مغاربة مؤثرين يكونو بوق هاد ولي العهد. لفلوس موجودة. نفس العملية كان داروها مع الصحافة باش وقعات جريمة تقطيع جثة خاشقجي. المغرب ماشي غير السعودييين والاماراتيين اللي كيدخلو فشؤونو الداخلية وباغيين يركعوه وولي بحال شي كليب. يرجعوه بحال مصر. كاينة دولة خليجية اخرى داخلة للاعلام فالمغرب. هاد الدولة هي قطر. فالحقيقة المغرب دافع ثمن عدم اصطفافو لا مع هاد الدولة ولا مع لخرا فحرب دايرة بين ملكيات الخليج. السعودية والامارات من جهة وقطر من جهة اخرى. قطر ما داخلاش بشكل مباشر فتمويل مشاريع اعلامية قريبة من الاخوان المسلمين. قطر دايرة نظام فشي شكل. كتعطي لفلوس لمؤسسات ومراكز تدعي الدفاع عن حرية الصحافة كاين فقطر فاسطمبول ….. وهاد المؤسسات كتعاون مع مؤسسات اخرى اللي كتوصل لفلوس للصحف المغربية مواقع وغيرها.شوفو غير اللي كيمشي لاسطمبول من مدراء المواقع والصحف ولقطر ومع من كيتلاقى غادي يبان هاد الشي. كاينة معطيات على انهم ورا مؤسسات يالله خرجات ولا قريبة تخرج. عاطيين فلوس كثيرة. دابا الدولة فهاد الشي فين. علاش كيتفرج. علاش ما توقفش هاد لقواديد عند حدهم. اييه عندهم فلوس كثيرة واييه قويين بزاف ولكن ممكن ياكلو لعصا بزاف

كيفاش لكمامر دقطر والسعودية والامارات كيشريو الاعلام وغيرو باش يدخلو فعظام لمغاربة. الامارات حطات فصفقة 3 مليون دولار وقطر دايرة التشبيك عبر مراكزها باش تمول الصحافة وسواعدة داخلين من الفن

محكمة جنح الفجيرة في الإمارات، اتاهمات خليجي بالسب بعدما دعاتو مو وقالت أنه بغا يجري عليها من الدار. صحيفة “الإمارات اليوم”، قالت أن الولد عاير مو وقال ليها “سيري تشطحي فالبيران عوض تبقاي فالدار”. وطالبت الأم باش يشدو ولدها فالحبس ويخلص غرامها باش يرد ليها الاعتبار. الابن نكر الاتهامات وقال أنه كاين مشكل عائلي وجا من الأب ديالو، ومو ماعجبهاش الحال وهي طيح عليه الباطل.

أم دعات ولدها وبغاتو يتشد فالحبس بعدما قالها: سيري تشطحي فالبيران حسن ما تبقاي فالدار

قال فرع الجمعية المغربية لحقوق الإنسان بالمنارة مراكش ، أنه تلقى اتصالات كتفيد بأن ثلاث ديال البنيتات ووليد، كتتراوح أعمارهم ما بين 5 و9 سنين، تعرضو للاغتصاب والاستغلال الجنسي، من طرف بنت فحي “المسيرة الثالثة” بمراكش. وأضاف الفرع فبلاغو ، أن المشتبه فيها هي شابة عمرها 19 عام ، كتخدم فواحد الدار ، وكتعمد على إستدراج الطفلات والطفل ، لواحد البيت فالدار فاش خدامة بعدما كيغادرو واليدهم لخدمتهم وكتخوا ليها الساحة، و كتستاغلهم جنسيا، هما وبزاف ديال الاطفال اخرين، وهاذ الأمر كتزكيه الشواهد الطبية الي دارتها عائلات الضحايا بعدما كشفو على ولادهم . وأكد البلاغ بأن المتهمة، تشدات من طرف عناصر الدائرة الأمنية 11 الكائنة بحي المسيرة الأولى، وبعدما استنطقوها طلقو سراحها ، وعلى أن الجمعية المغربية لحقوق الانسان فرع المنارة مراكش، ربط الاتصال بعائلة إحدى الضحايا، وكيعمل على جمع المعطيات والإفادات وتدقيقها للقيام بالإجراءات اللازمة حرصا على المصلحة الفضلى للطفل والدعوة لإعمال القانون ولاحترام حقوق الطفل.

بيدوفيليا العيالات. خدامة متهمة باغتصاب وليدات وبنيتات صغار فمراكش

علنات جامعة القاضي عياض فمراكش، على الاجراءات الاحترازية اللي غتتخدها فالدخول الجامعي اللي غيبدى فوسط هذ الشهر. وقالت الجامعة أن الثلث ديال البروكرام الجامعي غيتدرس حضوريين، والثلثين اللي بقاو عن بعد، مع إمكانية يتزاد من التعليم الحضوري على حساب المؤسسة وطاقتها الاستيعابية. وماغاديش يتجاوزو الكليات اللي تابعين للجامعة 50 فالمية من الطاقة الاستعابية دالقاعات، وغيخص يكون التباعد بين الطلبة واعتماد التفويج، وتتخذ الاجراءات الاحترازية فالفضاءات المشتركة، مع تطوير بيداغوجية رقمية بجودة عالية، اللي غتبرمج بشكل أسبوعي، وغتتضمن جميع الوحدات الدراسية المعتمدة، وكذلك غيكونو اختبارات مستمرة لتقييم معارف الطلبة على طول العام وبالإضافة لهذشي، غيتم الحرص على تطبيق الطلبة للإجراءات الوقائية لتفادي انتشار فيروس كورونا، من تباعد اجتماعي وارتداء الكمامات وغسل الأيدي، كيف غتكون المعقمات متوفرة.

ها الإجراءات الاحترازية اللي اتخذات جامعة القاضي عياض مع اقتراب الدخول الجامعي

قالت وكالة الانباء الاسبانية غير الرسمية “يوروبا بريس”، أن 500 عاملة فحقول “ويلبا” غايخرجو اليوم من ميناء طنجة فاتجاه اسبانيا، فإطار الصفقة، لي داروها الصبليون مع المغرب، لارسال 4000 عاملة حتى متم شهر يناير. وفدجنبر الماضي مشات 423 مرا فإطار هاد الصفقة، في حين ماقدراتش تطلع 49 عاملة بسباب تحليل PCR. وتنص الاتفاقية بين المغرب والصبليون على ارسال 14000 عاملة لحقول ومزارع اسبانيا، في موسم 2020/2021، حيث سيتم ارسال باقي العاملات في شهر مارس من السنة الجارية.

500 عاملة مغربية غايمشيو اليوم للخدمة ف فيرمات “ويلبا” الاسبانية

علمت “كود”، أن جثة شاب في العشرينات من عمره، أحيلت أمس الأحد (18 مارس 2018)، على مستودع الأموات بالمستشفى الإقليمي محمد الخامس بالحسيمة، من أجل إخضاعها لعملية التشريح الطبي، الذي أمرت به النيابة العامة المختصة. وحسب مصادر “كود”، فإن مكان قد قرر وضع حد لحياته عن طريق إلقاء نفسه من أعلى قمة جبلية بالحسيمة وتسمى “مارينا”، مشيرة إلى أن الهالك كان يعاني قيد حياته من اضطرابات نفسة حادة.

عشريني كيعاني من الاكتئاب اطلع لأعلى قمة جبلية فالحسيمة ولاَحْ رَاسُو

يعقد مجلس المستشارين جلسة عامة تشريعية، صباح يوم الخميس 05 أبريل الجاري، ستخصص للدراسة والتصويت على مشروع قانون رقم 73.17 بنسخ وتعويض الكتاب الخامس من القانون رقم 15.95 المتعلق بمدونة التجارة، فيما يخص مساطر صعوبات المقاولة. كما سيتم دراسة والتصويت على مشروع قانون رقم 65.15 يتعلق بمؤسسات الرعاية الاجتماعية. (في إطار قراءة ثانية)، وكذا مشروع قانون رقم 60.17 يتعلق بتنظيم التكوين المستمر لفائدة أجراء القطاع الخاص وبعض فئات مستخدمي المؤسسات والمقاولات العمومية والأشخاص الآخرين غير الأجراء الذين يزاولون نشاطا خاصا.

مجلس المستشارين غادي يصوت على هاد المشاريع انهار لخميس

بعد غياب استمر لسنوات عدّة، يستعد عميد الأغنية الكلاسيكية المغربية، الفنان عبد الوهاب الدكالي، لإطلاق ألبوم غنائي جديد خلال الفترة القادمة. هاد العمل الجديد ديال الدكالي غادي تدعمو وزارة الثقافة. وقال الدكالي، في حوار أجرته معه “كود” سينشر لاحقا: “كاين ألبوب جديد وفيه مصبح علاء الدين وهي قصيدة ديال الأديب عبد الرفيع الجواهري، وأغنية فيها تفاؤل كثير ولي هي عيش حياتك ديال الفنان والشاعر محمد الباتولي. عبد الوهاب الدكالي كشف أن الجديد ديالو غادي يحمل جوج قصائد صوفيين. وحدا ديال الإمام الحراق والثانية ديال الإمام الشافعي. وأبرز أنه ممكن يضيف شي 3 قطع أخرى غادي يهضر فيها على عدد من الأحداث اللّي وقعات ف المغرب، خصوصا داكشي ديال الطرام والتعدو على النساء. وبخصوص كيفاش غادي يقدر يسوق هاد الجديد. أوضح الدكالي لـ”كود” قائلاً: “بطبيعة الحال غادي تكون شركة ديال الإنتاج وغادي نشرو حتى على محطات مواقع التواصل الاجتماعي”.

بالفيديو. الفنان عبد الوهاب الدكالي لـ”كود”: ها العمل الجديد ديالي اللّي خدام عليه

مهرجان الموسيقى الروحية بفاس طاح ففضيحة ديال منح مئات التذاكر لعبد الحميد بنمخلوف الكاتب العام للمؤسسة التي تنظن المهرجان كل سنة. هاد المحامي رفض يشد داك التذاكر واعتبر أن تذاكر المهرجان عندهوم علاقة بالمال العام. المحامي جاب عون قضائي دار المعاينة على التذاكر والرسالة لي صيفط ليه. وحسب مصادر “كود”، فإن القيمة المالية ديال داك التذاكر تجاوزت 8 ملايين سنتيم. المحامي بنمخلوف قرر يبلغ القضاء بهادشي ودبا وثق داكشي لي صيفط ليه زويتن. الموصيبة لي لكبيرة بزاف هي هاد زويتن صيفط الآلاف ديال التذاكر لعدد من المؤسسات العمومية ولي بطبيعة الحال معندها حتى شي شراكة مع المهرجان وكاين مدير كبير فواحد الإدارة عمومية معروفة رجع ليه داك التذاكر.

محامي بفاس رفض دعوات من الموسيقى الروحية وقاليهم هادشي عندو علاقة بالمال العام منقبلوش (+وثائق)

وزير الصحة خالد ايت الطالب، حصل حصلة خايبة وكذب راسو، وخرج بتصريح كينفي كلام قالو بلجنة القطاعات الإنتاجية، اليوم الخميس 28 ماي الجاري، بخصوص إعادة 300 مغربي عالق بالخارج في الأسبوع. وزير الصحة قال بوضوح وها الفيديو٬ فمداخلتو بمجلس النواب، إن “تعليمات ملكية أعطيت لإعادة المغاربة العالقين عبر دفعات، مضيفا: “اليوم نقوم بإدخال 300 شخص في كل أسبوع، وملي نشوفو قدراتنا هاد 300 ممكن طلع”. بعدما انتشر الخبر وكولشي كيقول يستحيل يرجعو هاد العالقين بسرعة وعلى الأقل كيحتاج العودة ديالهم وفق تصريح الوزير، وبعملية الحسابية، 134 سيمانا اي كثر من عامين ونص. الوزير بسرعة دار نفي بطريقة غريبة وقال بأن “ما تداولته بعض المنابر الإعلامية بشأن إعادة 300 مغربي عالق بالخارج في الأسبوع” رغم كاين فيديو كيوثق كلامو. وقال أيت الطالب ، في تصريح لوكالة المغرب العربي للأنباء ، إن “إعادة 300 عالق في الأسبوع” كما نسبته له منابر إعلامية خلال اجتماع لجنة القطاعات الاجتماعية بمجلس النواب في وقت سابق اليوم يخصوص نقطة المغاربة العالقين بالخارج، “كلام تم تحويره “، مشددا على أن “رقم إعادة 300 مغربي عالق في الأسبوع هو مجرد إجراء تقني مؤقت فعلته لجنة تقنية إلى حين توفر الظروف الملائمة لإعادة جميع المغاربة العالقين بالخارج”. وأكد الوزير ، في هذا السياق ، أن جميع التدابير التي تتم لمواجهة فيروس (كوفيد-19) هي إجراءات جاءت بتوجيهات ملكية سامية، مذكرا في هذا الصدد بعملية إرجاع الطلبة من ووهان، وكذا أيضا بالمبادرة لإيجاد الحلول لتمكين المغاربة العالقين بالخارج للدخول إلى أرض الوطن.

وزير الصحة حصل..كذب راسو: راني مقلتش بلي غادي نرجعو 300 من المغاربة العالقين اسبوعيا بمبادرة ملكية. ها الفيديو يا سيدي سمع انت اش قلتي =فيديو

قرر رئيس البرلمان الأوروبي، ديفيد ساسولي، اليوم الثلاثاء، عزل نفسه طوعيا بمنزله كإجراء وقائي ضد فيروس “كورونا” المستجد. وقال ساسولي، في بيان له: “لقد قررت بعد أن كنت في إيطاليا خلال عطلة نهاية الأسبوع الماضي، كإجراء وقائي، أن أتبع التدابير المشار إليها وأن أمارس وظيفتي كرئيس من منزلي في بروكسل امتثالًا للأيام الـ 14 التي أشار إليها البروتوكول الصحي”. وأضاف ساسولي أن “فيروس كورونا المستجد المسبب لمرض (كوفيد – 19) يلزم الجميع بأن يكونوا مسؤوولين وحذرين، لافتا إلى “أنها لحظة حساسة بالنسبة لنا جميعا”.

اللّي خاف انجا.. رئيس البرلمان الأوروبي شك فراسو فيه “كورونا” فيروس وقرر يعزل راسو بيديه

شددت السلطات المحلية بإقليم مولاي يعقوب، منذ الساعات الأولى من صباح اليوم الأربعاء، مراقبتها على دوار “اولاد اليزيد” المتواجد بمنطقة عين الشقف، واللّي تقرر يتدار عليه الحجر الصحي بعدما تسجلات أول حالة مصابة بـ”كورونا” ف الإقليم. وحسب مصادر محلية، لـ”كود”، فإن السلطات المحلية والدرك الملكي والقوات المساعدة فرضو طوق على الدوار المذكور مباشرة بعد إعلان إصابة شاب ثلاثيني كيخدم ف “برج فاس”، وذلك مخافة إنتشار الوباء بين الناس ديال الدوار، مما منع الولوج له أو مغادرته بشكل شبه كلي. السلطات المذكورة في تنسيق بيناتها كتهسر على تزويد الدوار المعزول بالمستلزمات اليومية من مواد غذائية، حتى تضمن بقاء الساكنة في منازلهم. وقد تم وضع حواجز حديدة بمحيط الدوار مع نشر عناصر الدرك والقوات المساعدة لضمان التطبيق الصارم لقرار الحجر الصحي.

ها كيفاش فرضات سلطات مولاي يعقوب الحجر الصحي على دوار “اولاد اليزيد”: ممنوع شي حد يخرج أو يدخل

الجمعة لي دازت ماتت والدة الرابور المغربي طه لي مشهور ب”طوطو”، الأمر لي خلاه يعبر على الحزن ديالو العميق خصوصا أن علاقة قوية كانت كتجمعو بالراحلة. طه دار البارح الاثنين لايف في انستكَرام ديالو وشكر فيه كَاع الناس لي جاو عندو ولي عيطو ليه ولي واساوه في هاد المحنة لي كيدوز منها، وقرر يمسح كَاع التصاور والفيديوهات لي كان صوبهم ولي خدم عليهم مؤخرا. وكشف طوطو أنه حيد جميع الكلاشات مع الروابة وأن في الموت كلشي كيولي بحال بحال وهاد الوقت ماشي ديال الكلاشات نهائيا. ومن الروابة لي مشاو عندو كاين: حليوة، البنج، هاري وزيد وزيد.

طوطو تأثر بزاف بوفاة الوالدة ديالو والروابا لي تكلاشا معاهم جاو عزاوه وصبروه -فيديو

كشفت المندوبية السامية للتخطيط أن نسبة الأسر التي تتوفر على كمامات وأقنعة وقاية، ارتفعت من 73 في المائة إلى 97 في المائة، ومن 81 في المائة إلى 99 في المائة بالوسط الحضري، ومن 57 في المائة إلى 93 في المائة بالوسط القروي. كما انتقلت نسبة الأسر التي تتوفر على كمية كافية منها من 33 في المائة إلى 80 في المائة. وأفادت المندوبية، في بحث لها حول تطور سلوك المغاربة تجاه جائحة “كورونا”، أن نسبة الأسر التي لا تتوفر على مواد التعقيم بلغت 32 في المائة خلال شهر يونيو، مقابل 51 في المائة خلال شهر أبريل. وتصل هذه النسبة إلى 47 في المائة بين الأسر القروية و37 في المائة بين الأسر التي تعيش في سكن عشوائي و46 في المائة بين الـ40 في المائة من الأسر الأكثر فقرا و43 في المائة من الأسر التي يرأسها مستغلون فلاحيون، و40 في المائة بين الأسر التي يرأسها حرفيون وعمال غير مؤهلين.

مندوبية التخطيط: 97 فالمائة من الأسر المغربية عندها كمامات وأقنعة وقاية و32 فالمائة معندهاش مواد التعقيم

تنظمات وقفة تضامنا مع الإحتجاجات لي كينا في اقليم جرادة ولي كانت فزكورة والحسيمة، أمام البرلمان المغربي بالرباط، الوقفة دعى ليها الإئتلاف المغربي الحقوق الإنسان بالعشية ديال هذ النهار الجمعة. الإئتلاف طالب الدولة باش تستاجب المطالب الحركات الإحتجاجية فكل مناطق المغرب، وطالب باش يتفتح حوار الناس ممثلي الساكنة باش يلقاو حلول، كما طالبو الدولة باش تبعد من الحل ديال المقاربة الأمنية لأنها غير أتزيد تشعل الأوضاع وتسخنها. هدشي جا منبعد مكان ليوم بجرادة إضراب عام دعاتليه نقابات و اطارات سياسية، وكان أيضا، وأيضا سكان جماعات جرادة دارو مسيرات على رجليهوم وقطعو كيلومترات باش يوصلو لجرادة لكن القوات العمومية سدات كل نوافذ المدينة، لي كانت فيها مسيرات من مختلف الأحياء اتجاه ساحة المدينة.

بالفيديو: احتجاجات جرادة خرجات ساكنة الرباط للمطالبة ببديل اقتصادي لمناجم الفحم أمام البرلمان.

مورا حادثة اغتصاب الطفل عدنان ! بزاف ديال الناس خرجو كايقولو بلي تصدمو بهاد العمل الاجرامي و بلي لي صدمه اكثر هوا انه المجرم ولد الحومة و كايتأسفو و كايقولو ليك ” الوقت تبدلات” ! آ لا يا سيموحمد ! الوقت ماتبدلاتش ! الوقت هي هي و البيدوفيليا كانت و مازال غاتكون ! و مازال غانشوفو مغتصبين و بيدوفيليين و قتلة بالتسلسل … غير الفرق بين شحال هادي و دابا هي شحال هادي: ١- ماكانوش الناس اصلا كايعطيو سمية البيدوفيلا حيت جدك كان يقدر يتجوج بجداك و هي عندها تسع سنين و هانية ! كلشي كاتجيه عادية! ٢- فاش كاتكون الضحية انثى ( بنية صغيرة) الامر ماكانش كايكون مرفوض بنفس الحدة بالمقارنة بفاش كايكون الضحية ولد حيت المجتمع البوزبالي كان كايشوف البنت او المرا وسيلة د المتعة و ماشي شي موشكيييل كبييييييير الا شدها شي واحد و لعب بيها و اعتدى عليها جنسيا ! علاش هي لاش كاينة اصلا ؟! ٣- الناس ماكانوش كايهضرو على البيدوفيليا حيت كايخافو من الحشومة ! ماكايبغيوش يتعرف عليهم انه ولدو تكا عليه شي فرناتشي فشي حومة ٤- ماكانوش وسائل الاعلام و ووسائل التواصل الاجتماعي لي غايضربو ليك الطر هادشي علاش بوخنونة كايصحابو بلي البيدوفيا عاد بانت و لا عاد ارتفع المعدل ديالها ! و لكن المشكل الحقيقي اليوم هوا انه مازال بزاف د الناس ماكايهضروش على البيدوفيليا مع ولادهم ! ماكايوعوهمش بالخطر د الوحوش الآدمية ! ماكايشرحوش ليهم ماخاصهمش يتعاملو مع شي حد غريب عليهم و بلي حتى اذا كان شي حد قريب ليهم خاصهم يتعاملو معاه بحذر و بالخصوص يفرضو احترام الجسد ديالهم عليه ! شحال من مرة كانشوفو راجل كبير مجلس بنيتة صغيرة فوق حجرو فالزنقة و كايعنق فيها و حتى واحد ماكايستنكر هاد المسألة! وا غا كايفرح بيها مسكين ! وا غا بغا يبوسو مسكين ! وا غا بغا يلعب معاه مسكين ! وا مافيها والو غي خالو هاداك ! غي عمها هاداك… غي جارنا هاداك ! حتى كاطيح الفاس فالراس! راه من المسؤولية ديال الاباء اليوم انهم يوعيو ولادهم ! يحذروهم و يوجدوهم نفسيا لكيفاش يتعاملو مع شي بيدوفيلي سواء فالعائلة او المدرسة او الزنقة و مايخافوش يعاودو ليهم على اي حادثة وقعات ! راه ديك حشومة و عادي و مافيها والو هي السبب فضياع بزاف د الاطفال كل عام!

واش البيدوفيليا شي حاجة جديدة علينا ؟ لا طبعا ! من ديما كانت و مازال غاتكون ! و لكن الديفو ديالنا هوا انه مازال ماكانهضروش عليها بالشكل الكافي و مازال الاسر ماكايعلموش لولادهم انهم خاصو يحتاطو من اي واحد بغا يقيسهم فالجسد ديالهم

في الويكاند المغنية الميريكانية “شير” دارت واحد تويت اللي بارطاجاتو و قالت أنها هي و ماماها تفرجو في محاكمة الشرطي اللي قتل المواطن الميريكاني جورج فلويد و وضحات أنها كون كانت في اللحظة اللي وقعات فيها الجريمة كانت غادي تعتقو. تويت اللي كان عادي تم تأويلو وبدات عليها الهضرة و الانتقادات هادشي اللي خلاها تنوض و تمسحو وتهني راسها من صداعات. بعض المعلقين، مشاو بعيد، و اتاهموها بأنها كتبين عقدة “المنقذ الأبيض” وأن تويت اللي دارت ماغادي ينفع في والو أصلا. و ناضت المغنية “شير” حطات تويت آخر كتجاوب فيه من بعد ردود الأفعال اللي تدارت على تويت ديالها الأول. القضية ديال جورج بدات ف شهر ماي اللي فات بعدما شدو بوليسي و ورك عليه بركبتو تا مات، ومن تما خرجو المسيرات وناضت ديال بصح في ميريكان.

تويت ديال المغنية “شير Cher” على جورج فلويد دار حالة بين الميريكانيين

تمكنت مصالح الشرطة الإيطالية بمنطقة ميلانو، في الايام الماضية، من اعتقال 4 أشخاص يحملون الجنسية المغربية، ومصادرة حوالي 60 كيلوغرام من الحشيش والمخدرات القوية. ووفق تقارير إخبارية، صادر الأمن مبالغ مالية ومسدس وأسلحة ووثائق تتضمن أسماء موزعين وموردين وزبناء. هاذ الشي كامل مخبي داخل ليرباك ديال طوموبيلة أحد الموقوفين. وتم خلال العملية اعتقال 3 أشخاص من أصل مغربي ومهاجر نيجيري. كما تم تفتيش عدد من المنازل ومداهمة مطاعم للوجبات السريعة استغلها المتهمين كنقاط للترويج وتنسيق مواعيد مع الزبائن.

الطاليان : حشيش وكوكايين وأسلحة نارية تحجزات عند بزناسة مغاربة فـ ميلانو

في أكثر الأماكن برودة و ظلمة ، في أماكن نظن أنها فارغة و ساكنة و هادئة …هذا هو الشكل الذي عودتنا عليه تلك البقاع من الأرض ، إنها الروضة أو المقابر . المكان الذي تظنه هو نهاية سير قطار حياتك ، يقطن شخص لا ترعبه الجثث ، بل على العكس فهو يعشقها يحضنها ، يشتم رائحتها العفنة يقلبها ذات اليمين و ذات الشمال دون أن تقاوم أو أن تقول كلمة تجرح مشاعره الباردة … عام 1982″ كارين رينج ” بنت في عمرها 19 عام ، كأي بنت كتدوز عطلة ديال الصيف وراسها خاوي ، حتى كايجيها قدرها على شكل شاب يتظاهر أنه بائع متجول سميتو ” ديفيد ستيفن”، اللي مع الفتحة ديال لباب غادي يدفعها و يضربها بجهد و يحاول يحيد ليها حوايجها باش يغتاصبها لكن المقاومة ديالها كانت قوية و هادشي اللي خلاه يئس من المحاولة و يجبد سكين ديالو و يطعن ذلك الجسد النحيف و يذبح عنقها الرقيق بكل برودة دم … و هي كتفارق الحياة ما كانتش عارفة “كارين ” أن ماشي هاديك هي النهاية و بلي مازال كاين وحش آخر في بلاصة أخرى كيتسنى ينهش الجسد ديالها بكل شهواته الغريزية و الحيوانية … المسكينة شنو كان ذنبها اللي تقتل جوج مرات ديك الليلة ؟! من بعد القبض على ” دفيفيد ستيفن” تحكم في عام 1983 بالإعدام بتهمة القتل و الإغتصاب … “ستيفن” مانكرش القتل ديالو و مانكرش أنه كان باغي يغتصبها لكن العناد ديالها و المقاومة ديالها ما خلاتوش ، لكن الشيء اللي حير المحكمة هو السائل المنوي اللي لقاو في الجثة …منين جا ؟! إلا ماكنش اللي قتلها هو اللي اغتصبها …شكون غيكون مول هاد الفعلة ؟! في 2008 الشرطة غادي يقررو يصفطوا عينة من الحمض النووي ديال ” ديفيد ستيفن ” القاتل ، باش يقارنوها مع السائل المنوي اللي كاين في الجثة ….و النتيجة كانت صادمة . “ديفيد ستيفن” ما كدبش و صدق السائل المنوي ماشي ديالو و بصح ما اغتصبش “كارين” … و التقارير و الأم ديالها كيزعمو أن ” كارين ” كانت عذراء نهار موتها … من بعد وقت ليس بطويل …و الشرطة كتقوم بالأعمال ديالها الروتينية كيلقيو القبض على رجل في الخمسينات بتهمة حيازة المخدرات ، و ملي كيخضع لاختبار ديال الحمض النووي …الصدمة كانت كبيرة بزاف بحيث المقارنة ديالها تنطبق على نفس العينات المأخودة من السائل المنوي سنة 1982 … هاد رجل سميتو “كينيت دوغلاس ” ، اللي فتح لغز محير عند الشرطة و القضاء ..إلا كان ” ديفيد ستيفن ” اعترف بالقتل . كيفاش وصل السائل المنوي ديال هاد سيد لجثة الفتاة ؟!! “كينيت دوغلاس ” كان خدام في مشرحة كعامل ، و كان في المشرحة الليلة اللي وصلات فيها الجثة ديال “كارين” من بعد 4 ديال ساعات على المقتل ديالها . في الوقت اللي ماكيشفو حتى واحد و ما كيراقبو حتى واحد ، استفرد بالجثة ديال الفتاة و اغتصبها و هي ميتة .. “كينيت” اعترف باللي مارس الجنس مع الجثة ملي وصلات و كذلك اكتشفت الشرطة أنه مارس مع ما يزيد على 100 امرءة في مدة عمله اللي تتقدر ب 16 عام ديال الخدمة في المشرحة ، و الغريب في الأمر أن أقصى العقوبات اللي يقدر ياخذها هي 18 شهر بحكم أنه ماغتصبش شي مرا حية و تعدى عليها … المقيت في هادشي هو أنه مارس معاها الجنس قبل ما يغسلوها باقا بدمها و عنقها مدبوح …لم يحترم موتها و لم يرحم عذابها …واش اللي كيقوم بهاد الفعل إنسان سوي داخل المجتمع أو مختل و مريض ؟! هادشي اللي غتعرف ملي تكمل لقرايا … “النيكروفيليا” هي مصطلح لوصف أحد الإنحرفات الجنسية و اللي هو ممارسة الجنس مع الجثث ..من الأوائل اللي استخدمو هاد المصطلح هو الباحث النفسي في مجال الطب الجنسي الألماني “ريشارد فون كرافت ايبنغ” لوصف حالة الإنجذاب الجنسي نحو الموتى .. لكن البحث النفسي الأكثر دراسة و انتشارا في ساحة العلمية هو للباحثان “د.جونتان روزمان ” و “د.فيليب ريزينك ” و اللي حطو نظرية حول هاد الممراسة كيوصفو فيها دوافع ديال الشخص و شنوهما الأنماط الرئسية لنيكروفيليا … و لقاو باللي الشخص اللي كيمارس مع الجثث كيكون عندو مشاكل نفسية و سلوكية نذكر منها : 1ـ تكون تقديرو لذاتو طايح بزاف ، غالبا بسبب تجارب فاشلة …لذلك : أ. كيخاف من الرفض هادشي علاش كيفضل شريك حياة ما كيقولش ليه لا و مايرفضوش ب. كيكون كيخاف من الجثث و داكشي علاش كيقوم بما يسمى في علم النفس بالارتداد العكسي ..يعني تحويل عاطفة الخوف إلى شهوة جنسية .. 2ـ كينمي التخيلات ديالو حوال الجثث و غالبا كتكون شاذة … كذلك كاين 3 ديال الأنماط رئيسية في هاد الممارسة المنحرفة و اللي هي … 1ـ النمط القاتل : الذي يمكن أن يقتل للحصول على جثة 2ـ النمط العادي : الشخص المحب للجثث لكن لا يقتل للحصول عليها يمارس فقط 3ـ النمط التخيلي : الذي يتخيل نفسه و هو يمارس الجنس مع الجثث لكنه لا يستطيع ويقدم عليها في الواقع باش مانزيدش نطول عليكم هاد الباحثين لقاو باللي غالبية الممارسين لنيكروفيليا دكور (90%) من دكور كتراوح الاعمار ديالهم ما بين 20 و 50 سنة و الأغلبية كتكون الخدمة ديالهم مرتبطة بالجنائز و المشرحات …كذلك مانساوش النسبة ديال النساء اللي كيمارسو نيكروفيليا لكن الدوافع ديالهم كتكون مختلفة بعض الشيء … خرجو الباحثون كلهم اللي في مجال علم النفس بخلاصة اللي كتقول أن “نيكروفيليا” شذوذ و انحراف جنسي و يجب أن يعالج نفسيا، و ذلك بعرضه على مختص نفسي ليفهم جذور الحالة و الدوافع ديالها ، ويقدر يساعد المريض على أنه يحضى بحياة اجتماعية طبيعة و ممارسة مع شريك حي يبادله أحاسيس الحب و الاحترام …

نيكروفيليا.. الجنس مع الموتى: اجيو تفهمو كيفاش ناس كيفضلو ينعسو مع ميت عوض يمارسو الجنس مع شريك حي وواش هذا انحراف ولا عادي؟ وواش غير الرجال اللي نيكروفيل ولا حتى العيالات؟

في الوقت اللّي كتواصل فيه احتجاجات الجبهة الوطنية لإنقاذ مصفاة المحمدية “لاسامير”، قطع وزير الطاقة والمعادن والتنمية المستدامة، عزيز الرباح، اليوم الثلاثاء بمجلس المستشارين، الشك باليقين. وقال أن الحكومة “مغاديش يمكن ليها تتدخل باش تنقذ لاسامير”. وأوضح الوزير أن هاد الملف بيد القضاء اللّي خدا فيه قرار ديال التصفية مع استمرار نشاطها إلى أن يأتي من يشتريها، مشيرا خلال الجلسة الشفهية بالغرفة الثانية، إلى أنه مزال مكاين حتى شي عرض لشراء “لاسامير” وخا وصلات اكثر من 50 جلسة ديال المحاكمة.

الوزير الرباح: الحكومة مايمكنش ليها تتدخل باش تنقذ “لاسامير”

من بعدما كورونا حبسات الناس عامة، والمشاهير خاصة، أخيرا قدرات الفنانة أسماء لمنور وخوها لي خدام بصفة مدير أعمالها لأول مرة خارج المغرب للعمل. خو أسماء، ياسين لمنور شارك ستوريات على حسابو في انستكَرام وكتب عليهم: “لأول مرة سفر لخارج المغرب في 2021”. لمنور كتسافر بشكل كبير لدول الخليج فين كتخدم أغلب حفلاتها، وحتى الحفلات الخاصة لي كدير الأغلب كتكون مع الخليجيين. https://www.instagram.com/p/CJi0KhmJbE8/

بعدما حبساتها كورونا.. أسماء لمنور خرجات تخدم لأول مرة فالخارج – فيديو

استغرب نبيل بنعبد الله، الأمين العام لحزب التقدم والاشتراكية، من الأخبار التي يتم تداولها بقوّة بخصوص عدم استمراره في قيادة “البي بي إس”، وقال في تصريح لـ”كود”: هادشي متقالش كاع بشكل مطلق”. وأضاف زعيم “البي بي إس”، في نفس التصريح، قائلاًُ: “ماشي غير هادشي قالو ان اللجنة ديال الحزب طالبات بتعديلات على القانون الداخلي ديال الحزب وهادشي مكاينش كاع وزعما بغاو اندير بحال البي جي دي لكن هادشي متقالش كاع لكن اجتماع اللجة المركزية لم تطرح فيه واش نستمر او لا بصفة نهائية”.

نبيل بنعبد الله لـ”كود”: مقلتش أني كنفكر باش منبقاش فقيادة “البي بي إس”

د. مراد علمي// هادي زيدها على مول الشـّـكولاتة، مسكـينة، حـڭـروا على الغريبة، على الحيط القصير، رفضوها تدخول ألــّـمدرسة، تاخوذ الباك، تعمل الماستار فى شعبة “مستملحات المخـبوزات”، (“مخبوزات”: عربية “دوريجين”) ولاكن حلاوتها مرغوب فيها، “جردوها من ملابسها”، يعني حوايجها، الكاغيط اللي محزّمة بيه، غتاصبوها، حـطــّـوها فوق لسانهم، ذابت، تـلــذذوا، غير قضاوْا حاجتهم لاحوا قشورها فى الزنقة، يعني كاغيطها، هادي هي كول الغلة أو سبّ الملة. بالرب إيلا هادوا كايعانيوْا، بالأخص خفافين اليـدّين، من ضطرابات شخصية، عايشين بين الإدمان على الكذوب أو عدم الرشد، أحسن دليل هي الفضايح الجنسية، فضايح المراهقين، أمــّـا الكذبات المبرّقات، “لا تحصى”، غير فى أبريل 2018 سمعنا أن الحكومة غادي توفـر 1،2 مليون فرصة شغل حتى 2021، يعني 300000 كولا ّ عام، واه، هاد الكم ّ كـولـــّـو؟ على هاد الحكومة كاتـنطابق القولة التالية: اللي كايكذب بزاف، ما كايعقلش بزاف، كون كايثيق الشباب المغربي بأقوال هادوا ڭاع ما يحرڭ، يقراوْا المسؤولين بعدا غير التعليقات ديال المواطنات، المواطنين فى الصحف الإليكترونية، لأنه كاين تجاوب فوري، بلا فيلتر ولا مساحق التجميل، خلاصة نتقاد الناس: “سـئمنا من كلامكم، من الــبــلابــلا”. هادوا ديما غادي يبقاوْا عايشين فى صراع مع نفوسهم أو شهواتهم اللي طاغية عليهم، أو ما كايصارعوا حـدّ، غير راسهم بيدّيهم، هادي أصعب معركة يمكن الإنسان يخفق فيها، لأن طرف من المخ كايقول ليك ما تعملش يدك فى جيب المواطنين، يعني الضرائب المباشرة أو غير المباشرة، لاخور كايقـول ليك أو أنا مالي! غير البارح كان مقطـّع، مدربل، دابا رجع ملايري. اللي مهووس بخفة اليدّ كايطيح على كولّ حاجة تهـجــّـمات على عينيه، يا حسرة، جبن، عسولات، كوستيمات، صبابط “سـيـنــيــي”، غير باش إلبــّـي ديك الرغبة، البلية، باش إبهر الناس، أو ما كايحشمش حتى إيلا حصــّـلتيه، لأنه ما عندو علاش يحشم، كايحشم غير “الـدّرويش”، أمـّـا اللي خفيفة يـدّيه متكبر باغي إقـتـلك بالسمّ، إورّي ليك حنة يـدّيه، حدودك، الإحساس بالعجز، بأنك لا حولا ولا قوة عندك، هاد النوع من خفة اليد ستفزاز ضربو فى طلطــّـاش. المحترف كايدخول ألـّـمتجر، مفركس، مڭرفط، رادّ الشعر كولـــّـو ألــّـور، “كوب دي كابريوو”، نظــارات “رايبان دو لوكس”، اللي ما عجبوش الحال ما إكون غير عنود، حقود، إعيش مع الـدّود، بالنسبة ليه أو لجميع المتكـبــّـرين، كايدوّر عينيه: هاد الخيرات كولــّـها كاتســنـــّـاني، خصّـني غير نعرف نتعامل معاها، كايخمـّـم دابا كيفاش يمكن ليه إحط يـدّيه على شي حاجة بلا ما إشوفو شي حـدّ، أو اللي شافو يقسم معاه، عصابة، فى الحقيقة ما كرهش يتخلــّـص من هاد الطبيعة، ولاكن هاد الشي اللي جاب الله، طرف من مرض بثولوجي، شق من شخصية مهزوزة، هاد العمليات مرتبطة أصلا بالإفراط فى حب الذات اللي كاتدل ّ على أعراض نرجسية مزمنة، على تضخم آنا مرضية، أو كل هاد القوم عندهم قاسم مشترك: عجرفة، إفـراط فى المطالب، أو فى غالب الأحيان جنون العظمة، أو هاد النماذج المشؤومة متوفـرة لا فى الدول العربية لا فى شمال إفريقيا، بحال بن علي التونسي اللي كان مكدّس فى قصرو الملاير ديال السانتيمات من جميع العملات اللي تجيك على بالك. اللي خفيفة يـدّيه ما كايبغي غير إشير ليك بأنه بالشان أو المرشان، غالب الأحيان هاد الشخص كايكون مغرور، كـولـــّـو عـُـجب، كايتحاسب راسو فوق القانون، هادا ما كايعرف لا حدود، لا كايحتارم مـُـلك الآخرين، بحال هادوا اللي كايـڭـريسيوْا المواطنات، المواطنين، اللي خفيفة يـدّيه معلقة أو يطمع فيها، لأنه كايلقى فيها متعة، رياضتو المفضلة اللي كاتزيد تحل ليه الشهية، أو حتى إيلا هـزّ شي حاجة ماشي ديالو، الضمير الله إجيب، هوما اللي غبيين، ما حصــّـلوهش، طولانطي. شاف شي صـبـــّاط زوين، عجبو، لبسو أو حـط ّ تقاشرو، صبـّـاطو المعفون على الرف، شحال كايتسـلـــّـى غير كايشوف شي زبون رفـد صباطو أو مشى بيه “ألاكيس”، الخطير فى الأمر هو أن هادوا عندهم صحاب، مـكوّنينن عصابات، فى الدول المتقدمة كولــّـهم كايتهرّبوا من صحاب اليدّين الخفيفة، لأن شعارهم: مع من شفتك، شبــّـهتك، مصير الدول المتخلقة هو هادا: السلب، النهب أو الــڭـريساج بالعلا ّلي، مسكينة الغريبة: خطفوها، طالبين من الشعب يدفع الـفـدية: راتب، معاشات مضخمة، إيلا بغيتي أنـــّـوب عليك، صبر عليــيا شي شوية، مرة، مرة كايـدّيني النعاس فى البرلمان، ماشي ڭـاع ما نجيش بحال شي وحدين اللي جامعين الشكارة ب “البقررة”. المؤسف هو أنني ما كانشوف حتى شي تحسن، حل، لأن هادوا عندهم مشكل مع الواقع اللي ما كايتقبلوهش، أو اللي خفيفة يـدّيه، أو تحـوكــّـها ليه بالسـّـودانية، إغـطسها فى الغريبة، إغـطسها، ما مشى حتى سرطها بكاغيطها، متلاك النفس ما ساهلش، بالأخص إيلا كانوا الشهوات، ملذات الدنيا أو الآخرة، عاميين البصيرة، جـارّين من تحتو الحصيرة، بالفعل: أصعب معركة هي اللي كاتدور بينك أو بين ذاتك، يعني النقد خــصـّـو إكون نقد ذاتي، مسؤول، صريح، ولاكن كيفاش غادي أتـــّـم هاد العملية فى مجتمع عزيز عليه الكـذوب، البهتان، التبوحيط، كايعبث بالغريبة، لأن الغريبة فى أول الأمر من فلوس ضرائب المغاربة، المغربيات، أمـنييــّـتي الوحيدة اللي عندي: يــتــــّـغـلبوا صحاب خفافين اليد أو الصباع شي نهار على البلية اللي ساكناهم، الشرفاء تحت قبة البرلمان ما معنييش بهاد الهضرة، غير الشلاهبية، الإنتهازيين، “أصحاب الحسنات المقلوبة و السوابق البرلمانية”.

البـرلــمـانـيـون وغـريـّـبة

علمت “كود” ان المجلس الوزاري اللي دار اليوم بفاس عرف تغيين كل من لقلالش المديرة السابقة المساعدة في “لارام” على رأس مكتب المطارات فيما عين خبير في التأمينات بوبريك على رأس صندوق الضمان الاجتماعي. تفاصيل لاحقا

عاجل. ها التعيينات الجديدة فالمجلس الوزاري

أدانت محكمة الارهاب بسلا يوم امس الاثنين، شاب ينحدر من بلدة امزورن بالحسيمة، في قضية تتعلق بالارهاب، وحكم عليه بالسجن ست سنوات. وكانت النيابة العامة بسلا وهيئة قاضي التحقيق قد تابعا المتهم بتهم تحريض الغير وإقناعه بارتكاب أفعال إرهابية، و الإشادة بأفعال تكون جرائم إرهابية والإشادة بتنظيم إرهابي والدعاية والترويج لفائدته.

ست سنين دالحبس لشخص من الحسيمة بسباب الارهاب

عمـر المزيـن – مكتب الرباط: شددت الأمانة العامة لحزب العدالة والتنمية، خلال اجتماعها الأخير، على ضرورة تفعيل التوصيات الصادرة عن اللجنة الاستطلاعية البرلمانية الخاصة بأسعار المحروقات والتي سبق للحكومة أن تفاعلت معها إيجابا. وبخصوص الشأن الاقتصادي، العثماني استعرض أهم الخلاصات اللّي انتهى إليها اللقاء الأول اللي جمعو بعدد من المسؤولين الحكوميين والاتحاد العام لمقاولات المغرب، وذلك سعيا لتطوير إطار العمل المشترك بما يمكن من تعزيز التنمية الاقتصادية للمغرب.

بيجيدى : خاص تفعيل التوصيات ديال اللجنة الاستطلاعية حول المحروقات

دابا فالتلفزيون ديالنا على الاولى فبرنامج “ستاند اب” بين استهتارو وعدم احترامو لتدابير الوقاية ضد فيروس كورونا. منشط البرنامج داير ماسك على فمو بلا نيفو ومشاركين دايرين لكمامة بطريقة عوجا. هادو فالتلفزيون. بينما فالشيلي رئيسها سبستيان بنييرا بان بلا ماسك ضربوه بغرامة فيها 3500 دولار. الرئيس خلص واعتاذر. اعتاذر حقاش تنشرات صورة ديالو مع مرا هادي ايام بلا لكمامة. وقال هاد الرئيس باللي كان خاصو يديرها. حنا فالتلفزيون فهاد البرنامج المشاركين كيتعانقو. راه هاد الشي خطر على صحة لمغاربة. خاص عقوبات ضدو حقاش ما احتارمش الاجراءات الاحترازية. شفنا هادي ايام كيفاش طوم كروز اللي كان كيمثل اخر جزء من افلام “ميسيون امبوسيبل” فالنگليز جعر على جوج ما كانوش دارو الماسك وغوت عليهم وهدد يجري عليهم ايلى عودوها. وحنا برنامج فدورة المشاهدة ضد قرارات الدولة وكيتحداها

استافدو من هادو يا رباعة “ستاند اب” اللي كيتعانقو فالتلفزيون ضد على اجراءات الدولة. رئيس الشيلي بان بلا ماسك خلص 3500 دولار

عبر الكوميدي المغربي كَاد المالح على الغضب ديالو من إغلاق القاعات السينمائية والمسارح هاد المدة كاملة في فرنسا بسبب فيروس كورونا المستجد. كَاد المالح قال في حوار في برنماج “Sept à Huit” لي كيدوز على قناة TF1 الفرنسية، أنه كيستغرب كيفاش السفر مطلوق والناس كتركب في الطيارة لمدة 7 ديال الساعات كتاكل فيها وكتهضر وكتضحك مع بعضياتها في الوقت لي المسارح والسنيمات مسدودين. المالح قال في الحوار لي شارك جزء منو على حسابو في انستكَرام أنه كيحس براسو محتاج يوقف فوق الخشبة، ويقدم شي حاجة للجمهور ديالو. https://www.instagram.com/p/CJ5WftTCIMX/

كَاد المالح طلع ليه الدم: حلّو لينا المسارح والسينمات – فيديو

وقعت صباح اليوم الخميس مجزرة بشرية بضواحي مدينة أكادير أسفرت عن مصرع ستة أشخاص من العمال الزراعيين . وحسب مصادرنا، فقد وقع الحادث قرابة السابعة صباحا، الطريق الإقليمية الرابطة بين جماعتي بيوگرا وآيت اعميرة الحادثة وقعت اثر نقا شاحنة لنقل العمال الزراعيين وحافلة لنقل الركاب . وأصيب ستة أشخاص بجروح خطيرة تم نقلهم إلى المستشفى الاقليمي اكادير .

صباح هادا. مقتل تسعة عمال زراعيين في حادثة سير مفجعة بضواحي أكادير

فيديو للداعية رضوان بن عبد السلام انتشر بشكل كبير على مواقع التواصل الاجتماعي، كايغوت فيه ويخسر فالهضرة بطريقة اعتبرها بعض النشطاء “بالهمجية”، و”المتناقضة تماما مع الصورة اللي كايعطي ويسوق على راسو كشيخ كايعرف بينو وبين الله”. جمعية دالرفق للحيوان فمدينة تطوان خرجات توضح حقيقة هذ الفيديو المنشور، وقالت فبلاغ ليها فصفحتها الرسمية على موقع التواصل الاجتماعي “فيسبوك” بللي بن عبد السلام تشاد مع واحد من أعضاء الجمعية، بعدما حصلو غادي يلوح شي قطيطات صغار فمكان خالي، باش يتهنى منهم. جمعية “براثن المغرب” وضحات بللي حالة القطوط كانت مكرفصة بزاف، ومللي حاولو أعضاء الجمعية ينبهوه باللي الفعل اللي كيقوم بيه ماشي مزيان و”حرام”، بدا يغوت عليهم ويقول “أنا ما كانعرف لا دين لا والو”، وبدا يسب فيهم ويخسر فالهضرة كيف ما كايبان بشكل واضح فالفيديو. الجمعية كشفات بللي هذشي وقع ولبارح الإثنين، يعني فنهار ثاني عيد، وبن عبد السلام لاح القطوط فمطرح “العوينة” اللي فيه غير الخلا والقيفار، واللي القطوط اللي كاتجي ليه كاتموت فأيام قليلة، بسبب تلوث المكان، وحيت ماكاتلقى فيه ما تاكل ما تشرب.

لاح مشاش فبلاصة بعيدة بشكل “همجي” وعاد زايدها بالسبان وتخسار الهضرة.. جمعية للرفق بالحيوان فتطوان كتستنكر تصرف رضوان بن عبد السلام مع الحيوانات – فيديو

أفاد مصدر طبي مسؤول، أن 17 حالة تشافات من “كورونا” في المركز الاستشفائي الجامعي الحسن الثاني بفاس، من بينهم طفلان، طفل يبلغ من العمر 11 سنة، وطفلة عمرها 5 سنوات، مشيرا إل أن معدل سن باقي المتعافين هو 35 سنة. وحسب المصدر نفسه، لـ”كود”، فإن الطفل اللّي تعفى أهدى قصيدة للأطر الطبية العامة بالمركز الاستشفائي الجامعي الحسن الثاني.

فيهوم طفلين.. 17 اللّي تشفاو من “كورونا” وخرجو من المستشفى الجامعي بفاس -تصاور

السلطات الايرانية شدو سحر تبر، لي كدير ماكياج وكتولي كتشبه لفيرسيون زومبي للممثلة الأمريكية أنجيلينا جولي، بتهمة التحريض على العنف والفساد. سحر تبدلات بزاف بعدما دارت عمليات التجميل باش تولي كتشبه لطليقة براد بيت ومن تما بدات الشهرة ديالها في انستكَرام موقع التواصل الوحيد المسموح به في ايران. وكتواجه سحر اتهامات بالتحريض على العنف وأنها شدات الفلوس بطريقة ملتوية وحرضات الشباب على الفساد، لكن القصة مواضحاش مزيان. ومؤخرا سحر بانت بحالا مريضة وضعافت بزاف لدرجة ولات كتخلع وناس طلبو منها باش تخرج من ايران باش تعيش حياتها.

البوليس قرقبو على شبيهة أنجلينا جولي.. والتهمة: التحريض على العنف والفساد

كشفت مصادر مطلعة لـ”كود” أن رئيس الحكومة سعد الدين العثماني، دار بحال رئيسي البرلمان، الحبيب المالكي وحكيم بنشماش، فالتعيينات الأخيرة بهيئة ضبط الكهرباء، المسماة بـ”الوزيعة”. وصرح عبد اللطيف وهبي، زعيم حزب “الأصالة والمعاصرة” المعارض، لـ”كود” بالقول :”أن رئيس الحكومة ارتكب نفس الخطأ الذي ارتكبه كل من بنشماش والمالكي، وذلك بتعيين 3 أشخاص في الهيئة، بدون التشاور مع الأغلبية الحكومية وبدون احترام التعددية الحزبية والسياسية. وأوضح وهبي لـ”كود” :”هادشي كيطرح سؤال مدى قدرة رؤساء المؤسسات الدستورية الثلاثة في احترام التعددية السياسية والديمقراطية”. وأضاف المتحدث لـ”كود” أنه “اذا كان رئيسي البرلمان وضعو أسماء على مقاسهما فإن رئيس الحكومة ارتكب نفس الخطأ”. وعلق وهبي على فضيحة الوزيعة بالقول :”كان الله للوطن وان لله وان اليه راجعون في الديمقراطية والتعددية”.

“الوزيعة”..رئيس الحكومة حتا هو حط صحابو ف هيئة “ضبط الكهرباء” وهبي لـ”كود”: ان لله وان اليه راجعون فالديمقراطية والتعددية

أكد الزميل الصحفي ب”كود” يونس أفطيط، في اتصال معه، أن عناصر الدرك الملكي، حاصرته اليوم الأحد (18 مارس 2018)، على مشارف مدينة جرادة، التي حل بها في إطار أداء واجبه المهني. وأفاد يونس أن حوالي تسعة عناصر من الدرك الملكي حاصروه بالقرب من جرادة، وكان مرفوقا بصحفي يشتغل بالزميلة “ناظور سيتي”، حيث حجزت لهم بطائق التعريف الوطنية، وكذا البطاقة المهنية بالنسبة للزميل يونس. دبا الجدارمية ردو للزميل الصحفي يونس الوثائق ديالو بعد ساعة من التسخسيخ.

عاجل. واش منعو دخول الصحافيين لجرادة؟ 9 من الجدرامية حاصرو صحفي “كود” يونس أفطيط فالدخلة

أعيد انتخاب عبد السلام أحيزون رئيسا للجامعة الملكية المغربية لألعاب القوى لولاية رابعة، وذلك خلال الجمع العام العادي للجامعة المنعقد اليوم الاثنين بالرباط. وكان أحيزون انتخب أول مرة رئيسا للجامعة يوم رابع دجنبر 2006 خلفا لامحمد أوزال رئيس اللجنة المؤقتة، وأعيد انتخابه للمرة الثانية يوم 29 نونبر 2010، ثم لولاية ثالثة يوم 29 يناير 2015 مدتها أربع سنوات (2015-2019).

اعادة انتخاب احيزون لالعاب القوى

بعد الضجة الواسعة، التي أعقبت نشر بطاقة معلوماتها على مواقع التواصل الاجتماعي، التي تعرف بنفسها زوجة مصطفى الخلفي الناطق الرسمي باسم الحكومة والوزير المندتب المكلف بالعلاقات مع البرلمان والمجتمع المدني، خرجت زوجة الوزير عن صمتها لتؤكد لـ”كود” أن “داك الكارت فيزيت” ديالها. وأوضحت زوجة الوزير الخلفي، في تصريح لـ”كود”، قائلة: “داك لاكارط ديالي تستعمل في إطار ما هو دبلوماسي وكاينة عند شي 20 امراة ومنعرف كيفاش تم تأويلها بهاد الطريقة وأستعملها في إطار الوضعيات التي أستدعى إليها بصفتي زوجة الوزير سيما أنا عضوة نشيطة ضمن هيئة النساء المغربيات الدبلوماسيات وكيعرضو علينا ديما نساء السفراء فالحفلات الوطنية وغيرها”. وزادت زوجة الخلفي: “مني كنكون حاضرة فشي نشاط بصفة زوجة الوزير رفقة زوجات السفراء والوزراء كنتعارفو بداك البطاقة وفي نطاق محدود جدا. ولا أتهم حتى شي جهة اللّي ناضت تخرج الموضوع على السياق ديالو الحقيقي ويلا كونت استعملت داك لاكارط فقضاء أمور شخصية خاص داك الجهة تعلن على راسها وراها كاينة حتى عند عدد من زوجات الوزراء وهادي وسيلة ديال التواصل معمول بها”.

زوجة الوزير الخلفي لـ”كود”: داك (لاكارط فيزيت) ديالي وراه كاينة عند زوجات السفراء والوزراء وها وقتاش كنستعملوها

زياش محضي من النكليز. تقرير صحافية بريطانية كالت أن فان فريق العاصمة لندن يراقب باهتمام اللاعب المغربي حكيم زياش. وكشفت صحيفة “الديلي اكسبريس” أن توتنهام، بقيادة المدرب بوكيتينهو سيرسلون، عينو فنجم الأسود وصيفط خاص لمتابعته في لقاءات أجاكس أمستردام. السبيرز، وحسب المصدر نفسه، يرغب في ضم النجم المغربي خاصة مع إمكانية رحيل الدانماركي إيركسين.

زياش محضي من النگليز

عبرات مينة بوشكيوة، أستاذة التعليم الثانوي التأهيلي، على استغرابها من الهجوم اللي تعرضات ليه من طرف إمام مسجد الحسن الثاني، عمر القزابري، اللي قال عليها “بايرة” وماخلاش ليها بالسبان بسبب تدوينتها على حياة الرسول الجنسية وفحولتو. بوشكيوة سخرات، فحوارها ليها لبارح الأحد مع المدون هشام نوستيك، من تدوينة القزابري اللي هاجمها فيها، وقالت بللي هي أصلا ماشي “بايرة”، حيت عندها بنت وحفيدة، وأكدات بللي ماكتفهمش علاش بحال هذ الأشخاص كيخليو جوهر النقاش وكيمشيو يناقشو الشخص ويسبوه وينعتوه بمصطلحات بحال “الوصم”، وكتكون عندها “حمولة جنسية”. واعتبرات بللي استعمال هذ المصطلحات ذات الخلفية الجنسية “نتاج للكبت اللي كنعيشوه فهذ المجتمع، واللي كنحاولو نفرغوه من خلال هذ الكلام، اللي كنهاجمو من خلالو المرأة بالدرجة الأولى، وهذي هي معركتي، ضد الطابوهات من جنس ودين وسياسة، واللي خاصها تتناقش، وأنا من ديما كناقشها لكن عمري هاجمت شي واحد فشخصو بأي وجه كان، ما اكتب عنه له علاقة بالظواهر المنتشرة فمجتمعنا المرتبطة بالطابوهات”، على حساب كلامها. وعبرات بوشكيوة على الأسف ديالها من تلقيها لهجوم مماثل من طرف زميل ليها فقطاع التعليم الثانوي التأهيلي، اللي دار تدوينة كيحرض فيها على الكراهية والعنف والقتل، وقالت بللي هذ الأستاذ والفكر ديالو كيشكل خطر كبير على التلاميذ، وخاص الدولة تدير معاها شغلها. وطلبات بوشكيوة من مستعملي “فيسبوك” وجميع مواقع التواصل الاجتماعي باش يردو البال من داكشي اللي كيكتبوه، لأن داكشي كيتعتبر جريمة الكراهية ونبذ الاختلاف اولتحريض على العنف، وممكن لو كانو فشي دولة أخرى لتم اعتقالهم كاملين، تماما كيف وقع مع المذيع اللي هاجمها على الأثير وإذاعة بكاطالونيا، وجاب الربحة.

بوشكيوة ترد على هجوم القزابري : وصف “البايرة” شخصنة مرتبطة بالكبت الجنسي والحرمان والحقد على المرأة.. وكنطلب من كَاع اللي سبوني يردو البال حيت ارتكبو “جريمة الكراهية والتحريض على العنف” وممكن يتشدو

تمكنت المصلحة الولائية للشرطة القضائية بمدينة فاس، بتنسيق وثيق مع مصالح المديرية العامة لمراقبة التراب الوطني، مؤخرا، من توقيف شخصين، ينشطون في إطار عصابة إجرامية متخصصة في السرقة بالكسر من داخل محلات تجارية. وحسب مصدر أمني بولاية أمن المدينة، فإن المعطيات الأولية للبحث تشير إلى تورط المشتبه فيهما في ارتكاب سرقة استهدفت محل تجاري لبيع الهواتف النقالة بمدينة سبع عيون، مشيرا إلى أن الأبحاث المنجزة في إطار هذه القضية مكّنت من حجز السيارة المستعملة في هذه الأفعال الإجرامية، وتبين أنها من نوع “جيب” ومكتراة من إحدى الشركات. وقال المصدر نفسه، لـ”كود”، أن المعنيين بالأمر تمت إحالتهما على مصالح الدرك الملكي بمدينة سبع عيون، بينما لا زالت التحريات والأبحاث متواصلة لتوقيف باقي المشاركين والمساهمين في هذه العملية الإجرامية، بعدما تم تشخيص هوياتهم جميعا بشكل دقيق. https://m.facebook.com/story.php?story_fbid=865773420445367&id=100010381511282

ملثمون يسطون على محل ديال التليفونات بسيارة فاخرة والديستي دخلات على الخط

مواجهة جديدة عاود بين الجماعة والدولة وهاد المرة بدات من العاصمة الشرقية. جماعة العدل والإحسان اتهمت القوات العمومية باقتحام أربعة مساجد في مدينة وجدة وأخرجت بالعنف من كان فيها من المعتكفين الذين كانوا كيقراو القرآن. هادشي اللي كتقول الجماعة وقع ليلة البارحة السبت. وقالت الجماعة على موقعها الرسمي أن السلطات بمدينة وجدة هادي سنوات وهي تقود حربها الشعواء ضد سنة الاعتكاف وتقتحم المساجد لحرمان المواطنين من إحياء سنة الرسول (ص). هاد المعتكفون دارو بعد إخراجهم من هاد المساجد وقفات احتجاجية على اعتداء السلطات على حقوقهم الشرعية والقانونية.

مواجهة جديدة بين الدولة والجماعة وها منين بدات – صور

الطفل البلجيكي لوران سيمونز لي عندو 9 سنين غادي يتخرج من جامعة أيندهوفن للتكنولوجيا الشهر الجاي وغادي ياخد شهادة بكالوريوس في الهندسة الكهربائية. الأساتذة ديالو قالو أن الطفل بسيط وغير طبيعي، وعندو قدرة كبيرة بزاف في امتصاص المعلومات وكيتعلم دغيا. ونقلت CNN عن والد لوران، أن ولدو ناوي ينخارط ويشد الدكتوراه في الهندسة الكهربائية بالإضافة إلى التقدم إلى شهادة في الطب. العبقري باه ومو بجوج بيهم أطباء، وقالو أنه عندو ذكي بزاف، وهادشي أكدوه الأساتذة ديالو.

عندو 9 سنين.. طفل عبقري غادي يتخرج من الجامعة الشهر الجاي

مجلس النواب صادق بالإجماع على مشروع القانون رقم 76,15 ديال إعادة تنظيم المجلس الوطني لحقوق الإنسان. هاد المشروع صادقو عليه فجلسة عمومية انعقدت مساء أمس الثلاثاء 6 فبراير 2018. هاد المشروع غادي يهدف الى تحقيق ثالثة اهداف، من بينهما استكمال إرساء المنظومة الوطنية ديال حقوق الإنسان والنهوض بها، وكذا تعزيز دور المجلس في ترسيخ مقاربة حقوق الإنسان فالمختلف ديال السياسات العمومية والمنظومة القانونية

مجلس النواب صادق بالإجماع على تنظيم المجلس الوطني ديال حقوق الإنسان

أعلنت المديرية العامة للأرصاد الجوية، في نشرة جورية خاصة لها بأن عددا من مناطق المملكة من المرتقب أن تعرف طقسا حارا ابتداء من اليوم السبت إلى الاثنين المقبل. الطقس غادي يتراوح ما بين 39 و43 درجة، عمالات وأقاليم سيدي قاسم وسيدي سليمان ومراكش والرحامنة واليوسفية وقلعة السراغنة والفقيه بن صالح وشيشاوة والخميسات وأكادير إداوتانان وانزكان ايت ملول وشتوكة ايت باها وتيزنيت وسيدي إفني وتارودانت وكلميم وطانطان وطاطا وآسا الزاك وطرفاية والعيون والسمارة وبوجدور وواد الذهب وأوسرد. المديرية فهاد النشرة الخاصة من المستوى البرتقالي كشفت عن ارتفاع في درجات الحرارة بعد من الأقاليم، وقد إلى 43 درجة بمنطاق جنوبية.

الصهد رجع فعز كورونا.. الأرصاد الجوية: ها المناطق اللّي غادي توصل فيها الحرارة لـ43 درجة -وثيقة

الحرب بين البيجيدي في عهد بنعرفة، والتقدم والاشتراكية وصلا للعظم، ومبقا ميتخبا، يا يفكوها ويقادو امورها، يا البي بي اس لي يخرج من الحكومة، وهادشي بان بزاف ف انتخابات رؤساء اللجن البرلمانية فاش قدم البي بي اس مرشح منافس للبيجيدي ف لجنة مراقبة المالية العامة. مصدر قيادي في البي البي اس، كيقول بلي :”الحزب راسو مرفوع عكس بنعرفة لي ذل حزبو”، مذكرا بمواقف الامين العام ديالهم نبيل بنعبد الله ف قضايا عدة ولي دفع الثمن ديالها ف ما يسمى بالزلزال الملكي لي ضرب نصف الحكومة بسبب اختلالات مشروع منارة المتوسط بالحسيمة على خلفية حراك الريف. وحسب مصادر “كود” فإن الخلافات بين التقدم والاستراكية ماشي وليد اليوم، بل هو مسلسل من “الاهانات” تلقاها حزب بنعبد الله من قبل حزب “المصباح” ف عهد بنعرفة، لي نسا بلي فالوقت لي كولشي مبغاش يتحالف ولا يتقرب مع البيجيدي بحال الى فيه الجرب، البي البي اس كان الحزب الوحيد لي صمد وبقا معه متحالف ودفع ثمن، ودبا باغي يلوحو بطريقة مهينة. الاهانة بدات مع بنعرفة لي هاجم وزير الصحة السابق الحسين الوردي، ووصفو بالوزير الفاشل، ومخلا مقال فيه، ونسا بزاف د الوزراء من حزبو ومن احزاب التحالف الحكومي كولشي عارف المستوى ديالهم وخدمتهم، لكن بنعرفة “اختار الحيط القصير” وفق مصدر “كود”. التقدم والاشتراكية بالنسبة لبنعرفة هو “الحيط القصير”، لكن البي بي اس طلع السقف ومباغيش يسكت ليه على الاهانات المتكررة. الاهانة الثانية كلنا تذكرنا ف شهر غشت 2018، طريقة إعفاء شرفات افيلال، من منصب كاتبة الدولة المكلف بالماء، كانت اهانة كبيرة وطريقة باش تعامل عبد القادر اعمارة الوزير المكلف بالقطاع كتعبر على “الخسة” وفق مصدر مطلع على كواليس الاعفاء، وكيفاش دار البيجيدي صفقة بهاد الاعفاء، غير باش يرضي اطراف لي خوات بيه فيما بعد. ورغم تدخل نبيل بنعبد الله، في أكثر مناسبة باش يرجع الأمور الى نصابها، لكن ملقاش معا من، لقا امين عام ديال البيجيدي ضعيف بزاف، وماشي ديال السياسة نهائيا، عكس سلفه بنكيران لي جابو البي البي اس العز معه. ويقول مصدر مقرب من بنعبد الله لـ”كود” :”ميمكنش نبقاو مع هادو فالحكومة وبزاف د الاهانات لي تلقينا ميمكنش نسمحو به والا هوما كيقبلو الذل حنا راه لا وراسنا مرفوع”. يذكر أن تقديم لبي البي اس لمرشح منافس على رئاسة لجنة مراقبة المالية العامة تسبب في احتقان كبير داخل البيجيدي، واعتبروها خيانة من قبل التقدم والاشتراكية وضرب لتماسك الأغلبية ومحاولة لكسر التحالف الحكومي من الداخل من قبل برلمانيي نبيل بنعبد الله.

الحرب شاعلا بيناتهم..”البي بي اس” لـ”البيجيدي”: سيرو راكم ف الذل مع بنعرفة وخوذو حكومتكم معندنا مانديرو بها

احتفلت أكبر حمارة في العالم، البارح الخميس، بعيد ميلادها الـ60، في مدينة واروكشاير البريطانية. صحيفة “ديلي ميل” البريطانية قالت أن أنثى الحمار “بابلز” تولدات في العام 1959. وكتعيش في مزار شهير سميتو “هوتون أدفنتشر وورلد” من أوائل تسعينيات القرن الماضي، وهي كبر من الحمير الأخرى بعشرين عام. وكانت أنثى الحمار خطفات اللقب ديال أكبر حمار نت “سوزي”، ولي كان دخل موسوعة “غينيس”، لكونه أكبر حمار في العالم، في العام 2002، ملي كان عمرو 54 عاما.

أكبر حمارة في العالم احتفلات بعيد ميلادها 60

عشرات المواقع الإلكترونية العالمية تبلونطات هذ الصباح، مع 11 ديال النهار. بزاف ديال مواقع كبريات الصحف العالمية مابقاش كيمكن الدخول ليها، بحال The New York Time وBBC وThe Guardian وFinancial Time وLe Monde وEl Pais، وحتى بعض منصات التواصل الاجتماعي بحال Twitch وReddit، ومواقع تجارية بحال Amazon غيرها. ومع جوايه 11:20، عرفات مواقع حكومية عالمية حتى هي نفس العطل، بحال موقع البيت الأبيض، وموقع الحكومة البريطانية. ومن هذ المواقع اللي عرضاترسائل من قبيل “Error 503″، و “Service Unavailable “، و”Connection Failure”، فيحين أن اغلبها مابقاتش كتحل. وسبب هذ العطل راجع لوجود خلل في شركة Fastly لخدمات الحوسبة السحابية فميريكان، بحيث قالت الشركة فموقعها الرسمؤ أنها كانت كتحقق فالتأثير المحتمل على الأداء مع خدمات CDN.

منها “لو موند” و”نيويورك تايمز” و”ال باييس”.. مواقع عالمية تبلونطات هاد الصباح وها علاش

تسببات دلاحة فوفاة دري صغير، وصيفطات عائلتو للسبيطار للعلاج بعدما جاهم تسمم. وقالت مصادر محلية، أن الاسرة المكونة من الاب والام، وطفل وأخته، أحسوا بآلام خطيرة فالبطن بعد تناول الدلاح، ليجري نقلهم للمستشفى، لكن الطفل لم يتحمل خطورة التسمم وتوفي، فيما تم انقاذ بقية أفراد اسرته. وأشارت المصادر، إلى أن الدلاحة اللي خاسرة كانت سباب هاد الكارثة، بينما تحط الدري فمستودع الاموات باش يتشرح تبعا لأوامر النيابة العامة.

دلاحة قتلات طفل وصيفطات عائلتو للمستعجلات فالدريوش

وقعات مضاربة خايبة وسط طيارة كانت غادية من لوس أنجلوس لـ أطلنطا وهادشي اللي خلا البيلوط يبدل مسار الرحلة باش يهبط فـ أقرب مطار. موظف في شركة “دلتا إرلاينز Delta airlines” ضارب مع مسافر على قبل الكمامة، هاد الأخير كان على سبة و نوض روينة في الطيارة وهدد باش يطيحها كَاع. الناس تخلعو خصوصا أن المسافر كان معصب بزاف وهاجم المضيفين وبدا كيشير فـ كَاع الإتجاهات.

بالفيديو.. مضاربة خايبة وسط طيارة خلات البيلوط يقلب طريقو وينزل فـ أقرب بلاصة

روينة نابضة فقناة “الرياضية” بعد اكتشاف إصابة محللها التقني عبد الواحد الشمامي، والناطق الرسمي للجيش الملكي، بفيروس كورونا المستجد. من بعد ما بينات التحاليل أن الشمامي تقاس بالفيروس، سارت إدارة “الرياضية” إلى إخضاع جميع الصحافيين اللي خالطوه في الفترة الأخيرة، للتحاليل المخبرية، طبقا البروتوكول الصحي والإجراءات الصحية المعمول بها من طرف السلطات المختصة. كلشي مخلوع بعد إصابة الشمامي، بمن فيهم المسؤولين ديال القناة ربما غادي يضطروا يسدوا بعض الاستوديوهات إذا تأكدت إصابة بعض المخالطين. كلشي كيستنى نتائج التحاليل، صحافيون وتقنيون حاطين يديهم على قلوبهم من شدة هلعهم وخوفهم من كورونا. اما عبد الواحد الشمامي، فنقل إلى المستشفى العسكري فالرباط من أجل تلقي العلاجات الضرورية، وساد التلفون على گاع الصحافيين.

روينة ف”الرياضية” بعدما تقاس محللها الشمامي.. الصحافيون مخلوعين والادارة دارت ليهم التحاليل وكلشي كيتسنا النتائج

دارت الكوميدية لبنى الجوهري شوتينكَ جديد ومختلف، هي والمعزة ديالها، وشاركت بعض الصور منو على حسابها في انستكَرام. الشوتينكَ الجديد بانت فيه لبنى الجوهري مختلفة بزاف، خصوصا أنها ولاولمرة، لبسات كسوة سيكسي، واختارت تهز معاها المعزة ديالها. لبنى كتبات كلمات تحفيزية على الصور ديالها وقالت “مامحتاجاش نكون كيف بغاوني الناس، وماكانخافش نكون كيف انا بغيت، ونخمم شنو انا بغيت”. https://www.instagram.com/p/CHAunKIp7Ke/?igshid=ukb02clh3di0

هي والمعزة.. لبنى الجوهري دارت شوتينكَ جديد بانت فيه مختلفة كليا

ولاية الأمن مراكش دات مفتش شرطة لقسم الأمراض العقلية والعصبية بالمستشفى الجامعي، من بعد محاول ينتاحر من فوق سطح ولاية الأمن مع ساعة ثالثة بعد زوال اليوم . مفتش الشرطة لي بان عليه الإضطراب النفسي وهدد بالإنتحار خدام بالدائرة الأمنية الرابعة عشر بالمدينة، وأوضح بلاغ للمديرية العامة للأمن الوطني، أن المعني بالأمر، كان طلع لسطح بناية ولاية الأمن وهدد بالانتحار. مصالح الأمن تدخولو معه في عملية تفاوض، شاركت فيها أخصائية نفسية وأطر طبية، وأيضا الوكيل العام للملك ونائبه، كما أنهم ستدعاو الأم ديالو لي مباشرة من بعد مشفها تراجع على الإنتحار وشد فيديها. وكشفت مصالح ولاية أمن مراكش، أنه تفتح بحث إداريا في النازلة، للكشف عن جميع ظروف وملابسات هذا الحادث.

مفتش الشرطة لي حاول ينتحر بمراكش داوه لقسم الأمراض العقلية وشاف مو وتراجع (فيديو

كازا بحال العادة هي اللولة فالإصابات والوفيات بفيروس كورونا المستجد على المستوى اليومي، بحيث غير اليوم ماتو فيها 19 وتقاسو 1706. أما أعلى نسبة ديال حالات الشفاء المعلن عنها اليوم فكانت فجهة طنجة تطوان اللي براو فيها 440 واحد. وهذو باقي المعطيات المتوفرة حول الوضعية الوبائية: وطنيا: الإصابات 306995 (5391+) – الوفيات 5013 (81+) – الشفاء 253351 (5757+) – الحالات النشيطة 48631. جهويا: كازا سطات: الإصابات 127359 (1706+) – الوفيات (19+). توزيع الإصابات: كازا (1227+) – الجديدة (82+) – المحمدية (79+) – سطات (53+) – النواصر (115+) – برشيد (71+) – مديونة (37+) – بنسليمان (30+) – سيدي بنور (11+). الرباط سلا القنيطرة: الإصابات 40957 (948+) – الوفيات (13+). توزيع الإصابات: القنيطرة (343+) – سلا (205+) – الرباط (111+) – الخميسات (24+) – الصخيرات تمارة (251+) – سيدي سليمان (12+) – سيدي قاسم (2+). مراكش آسفي: الإصابات 25310 (356+) – الوفيات (8+). توزيع الإصابات: مراكش (220+) – الصويرة (56+) – الرحامنة (5+) – قلعة السراغنة (39+) – اليوسفية (10+) – آسفي (1+) – شيشاوة (14+) – الحوز (11+) طنجة تطوان الحسيمة: الإصابات 24606 (486+) – الوفيات 534 (9+) – الشفاء 21301 (440+) – الحالات النشطة 2771. توزيع الإصابات: طنجة (214+) – المضيق الفنيدق (8+) – العرايش (50+) – تطوان (104+) – وازان (61+) – الحسيمة (43+) – شفشاون (6+) – الفحص الأنجرة (1+). فاس مكناس: الإصابات 15735 (129+) – الوفيات 504 (8+) – الشفاء 14262 (108+) – الحالات النشطة: 969. توزيع الإصابات: فاس 7418 (23+) – مكناس 2310 (14+) – تازة 2077 (32+) – صفرو 1307 (24+) – إفران 536 (9+) – بولمان 697 (13+) – تاونات 667 (8+) – مولاي عقوب 187 – الحاجب 536 (6+). الجهة الشرقية: الإصابات 21295 (462+) – الوفيات 447 (5+) – الشفاء 13638 (256+) – الحالات النشطة 7210. وجدة 10548 (141+) – بركان 2324 (69+) – الناظور 2872 (120+) – الدريوش 515 (13+) – كَرسيف 1324 (37+) – تاوريرت 1512 (15+) – جرادة 1538 (36+) – فيكيك 662 (31+). سوس ماسة: الإصابات 18933 (656+) -الوفيات 297 (12+) – الشفاء 12732 (395+) – الحالات النشطة 5916. توزيع الإصابات: أكَادير إداوتانان 10041 (283+) – إنزكَان آيت ملول 4951 (116+) – تارودانت 1947 (111+) – اشتوكة آيت باها 790 (19+) – طاطا 446 (64+) – تيزنيت 758 (63+). بني ملال خنيفرة: الإصابات 13147 (133+) – الوفيات 334 (5+) – 11520 شفاء (102+) – الحالات النشطة 1293. توزيع الإصابات: بني ملال 3887 (37+) – خنيفرة 1601 (10+) – خريبكَة 3309 (41+) – أزيلال 1925 (21+) – الفقيه بن صالح 2425 (24+). درعة تافيلالت: الإصابات 12042 (155+) – الوفيات 240 – الشفاء 10829 – الحالات النشطة 971. توزيع الإصابات: ميدلت 2481 (73+) – الرشيدية 4527 (43+) – ورزازات 2311 (22+) – زاكورة 1084 (1+) – تنغير 1639 (16+). العيون الساقية الحمرا: الإصابات 3960 (131+) – الوفيات 43 (1+) – الشفاء 2960 – الحالات النشطة 957. توزيع الإصابات: العيون 3276 (116+) – بوجدور 147 (3+) – السمارة 374 (12+) – طرفاية 163. الداخلة واد الذهب: الإصابات 3226 (29+). توزيع الإصابات: واد الذهب (29+). كَلميم واد نون: الإصابات 2960 (200+) – الوفيات (1+). توزيع الإصابات: كَلميم (128+) – طانطان (13+) – سيدي إفني (5+) – آسا الزاكَ (54+). وهذي إرشادات لتيسير قراءة المعطيات المتوفرة: * الرقم داخل الأقواس كيعني الحالات الجديدة اللي تسجلات فهذ 24 ساعة. * مجموعة من الجهات المعطيات ديالها ناقصة حيت ماعطاتش معلومات جديدة، والأقاليم اللي ماذكرناهمش فهذ الحصيلة ماسجلوش إصابات جديدة ومامعروفش شحال وصلو فالمجموع دالإصابات. * هذ الحصيلة كتتعلق بالأرقام النهائية اللي تم الإعلان عليها اليوم مع 6 دالعشية، وجميع المعطيات القديمة اللي ماتحيناتش تم الاستغناء عليها

كازا مازالة اللولة فالإصابات والموت بكورونا.. 19 ماتو و1706 تقلسو.. و440 براو فالشمال.. وها تفاصيل الجهات

هنأت مستشارة البيت الأبيض وبنت الرئيس المريكاني إيفانكا ترامب ، الحكومة المغربية على التزامها بتغيير قوانين تعزيز حقوق المرأة في ما يخص الأراضي السلالية. وكتبات ايفانكا في تغريدة عبر الحساب الشخصي ديالها فتويتر: في السفر الاخير ديالي التازم المغرب باش يبدل القوانين في مايخص حقوق النساء فامتلاك الاراضي.. ودابا تزادت صفة قانونية على هاد الإصلاحات الرئيسية تهانينا للحكومة المغربية و المواطنين المغاربة.

ايفانكا ترامب: كنهنئ المغرب والمغاربة – تغريدة

أكد خالد ايت الطالب، وزير الصحة، أن استعمال بروتوكول الكلوروكين في المغرب جيد وعطا نتائج ايجابية، موضحا :”من غير جوج حالات دارو مشكلة كانوا كيستعملو شي دوايات”. وأضاف ايت الطالب أن “منظمة الصحة العالمية مقالتش حبسوه بل قالت عمقو البحث في الاستعمالات السريرية لبروتوكول الكلوروكين ومعندهاش الحق تحبس العلاج وهادشي من اختصاص الطبيب وحريته”. وكشف المتحدث أن المغرب كيستعمل هاد الكلوروكين من شحال هادي وعارف الاعراض ديالو، موضحا :”دبا عاد ناقشو الاعراض فاش جا الكوفيد”. وأكد المصدر نفسه المغرب كيدير تاهو دراسات سريرية، موضحا :”هناك دراسات كثيرة تثبت فعاليات الكلوروكين منها دراسات تم اخفاؤها”. وتساءل الوزير :”علاش حبسو تصدير هاد المادة الخام ديال سيلفات الهيدروكسي كلوروكين، وعلاش مبقاش فالسوق الدولية”. وتابع المتحدث :”مكاينش شي حالات وفاة فالمغرب بسبب الكلوروكين”. وقال وزير الصحة بلي “الكلوروكين كيدير 12 درهم والفاهم يفهم”.

وزير الصحة: معندناش وفيات بسبب “الكلوروكين”..وهاد البروتوكول خدام مزيان فالمغرب والفاهم يفهم

قال “أندريس غرانكفيست” قائد المنتخب السويدي ، أنه مستاعد يغيب على ولادة طفلو ، باش يلعب مع منتخب بلادو السويد ضد النجليز ، نهار السبت فدور ال 8 بكأس العالم. وأضاف أنه هو ومراتو مستعدين لهاذ الموقف، وهي إنسانة قوية بزاف ، وكانو عارفين غادي نطيحو فهاد الوضع قبل مايوصل لهنا . وحتى حاجة ماوقعات لحد الأن ، و إلا كان قدامو شوية ديال الوقت ياش يسافر للسويد ويرجع بزربة يقدر يديرها ، و قال أنه يوقع لي بغى يوقع ، ومغاديش يفلت ماتش دور الثمانية. وفكأس العالم ماشي غير “غرانكفيست” هو اللاعب الوحيد الي بغات تولد ليه مرتو او ولدات خلال كأس العالم. بحيت رجع اللاعب “فابيان ديلف” لمعسكر المنتخب الإنجليزي بعدما غاب عن الماتش لي جمع بلادو بالمنتخب الكولومبي وربح ببينالتيات فدور الستة عشر نهار الثلاث لي فات الثلاثاء باش يحضر لولادة طفلو ، وأيضا قامو لاعابة المنتخب الدنماركي بتأجير طائرة خاصة للمدافع “يوناس كنودسين” بعدما تولدات بنتو خلال دور المجموعات .

قمة الوطنية. قائد منتخب السويد “غرانكفيست” مغاديش يحضر لولادة ولدو باش يلعب ضد النكليز

دار الصندوق الوطني للضمان الاجتماعي بوابة جديدة للمشغلين، كتتعلق بطلب التعويض عن فقدان الشغل، وهذشي فإطار تبسيط المساطر والتحسين المستمر لجودة الخدمات. وحسب بلاغ صادر عن الصندوق، دابا “بإمكان المشغلين طلب الاستفادة من هذا التعويض لفائدة أجرائهم السابقين الذين فقدوا عملهم والمخول لهم الحق في هذا التعويض، عبر بوابة “ضمانكم” على الموقع www.damancom.ma”. وزاد البلاغ أنه “كيمكن الاطلاع على دليل توضيحي وشريط مصور يتناولان بطريقة مبسطة المراحل الواجب اتباعها لاستعمال هذه الخدمة، من خلال الولوج إلى موقعنا الرسمي www.cnss.ma وصفحاتنا الرسمية بمواقع التواصل الاجتماعي”.

“لاسينيسيس” لونسات بوابة جديد للتعويض على فقدان الشغل

مازالت الممثلة إلهام واعزيز كتفكر الأم ديالها لي غبرات قبل سنوات وحاولت أنها تقلب عليها لكن كل المحاولات ديالها باءت بالفشل. إلهام واعزيز نشرت على حسابها في فيسبوك تدوينة تفكرت فيها الأم ديالها وكتبت عليها: “حبيبتي أخبرتني انك ستغيبين أسبوعين أو ثلاثة… مرت سنتان ونصف أينك يا غالية طمنيني عليك”. إلهام واعزيز لي غبرات على الساحة الفنية كانت في أوج العطاء ديالها فاش اختارت أنها تركز على الأعمال المراكشية، لكن بين ليلة وضحاها بعدها الاختفاء ديال الأم ديالها المفاجئ على الساحة الفنية.

بعد سينين على الاختفاء ديالها.. إلهام واعزيز تفكرت مها -تدوينة

أكبر كمامة في زمن كورونا صنعتها أيادي اتحادية، بدءا بوزير العدل مرورا بالأمين العام للحكومة، وأخير إدريس لشكر، زعيم حزب الاتحاد الاشتراكي. هاد الكمامة كولشي كيتساءل كيفاش برمجتها الأمانة العامة للحكومة في الدقائق الأخيرة؟ واش الأمانة العامة للحكومة تا هي متورطة مع وزير العدل محمد بنعبد القادر في محاولة “تمرير” مشروع قانون 22.20 لي كاينظم الشبكات الاجتماعية، والمعروف اعلاميا بـ”قانون تكميم المغاربة”؟. الجواب بسيط، وفق متتبعين، هو أن “التسريع لي وقع ف برمجة المشروع في الدقائق الاخيرة، دليل على وجود شبهات تواطئات بين الوزير والأمين العام للحكومة، الاتحادي محمد حجوي. بهاد السرعة الفائقة برمج الحجوي المشروع، يوم 18 مارس مشروع القانون قبل ساعات فقط من انعقاد المجلس الحكومي ليوم 29 مارس 2020، مع العلم أن الامانة العامة للحكومة مبلوكيا بزاف ديال المشاريع حسب شكاوى البرلمانيين، بل أكثر من ذلك كولشي عارف كيفاش مبغاتش تنشر خطة حقوق الانسان والديمقراطية. مصادر “كود” تستغرب :”كيفاش بهاد السرعة الأمانة العامة للحكومة برمجت مشروع قانون كيضرب ف صميم حرية التعبير والديمقراطية، في حين رفضت تنشر خطة حقوق الانسان لي مصادق عليها البرلمان والحكومة”، قبل ما تنشرها فيما بعد، وذلك بعدما تدخل الملك محمد السادس. القانونيين كيقولو بلي الأمانة العامة للحكومة هي بمثابة المستشار القانوني للحكومة، حيث تعمل على تأمين حسن سير العمل الحكومي، وتقوم بمهام تنسيق عملية تحضير مشاريع النصوص التشريعية والتنظيمية المتعلقة بمختلف القطاعات الوزارية، والقيام بمهمة تتبع مسار كل مشروع نص قانوني والتحقق من مطابقته لأحكام الدستور وعدم تناقضه مع النصوص التشريعية الجاري بها العمل”. فين التنسيق ف مشروع 22.20 مكاينش، فين التدقيق مكاينش، يعني لي هادي شوهة للأمانة للحكومة لي مدارتش خدمتها، أو أنها ساهمت فهاد الفضيحة لي ضربات الاجماع الوطني فمواجهة كورونا. هاد أكبر شوهة للاتحاد الاشتراكي، وزاد عمقها ادريس لشكر، الكاتب الأول للحزب، لي بغا يستغل هاد الفرصة من اجل الاستوزار بلاصت بنعبد القادر. لشكر ما عبرش على رفضو للمشروع، بل بررو من خلال الاستدلال بالقانون المقارن، وفق حواره مع يومية “أحبار اليوم”.

“تكميم المغاربة” 22.20..أكبر كمامة صنعتها أيادي اتحادية: من وزير العدل إلى الأمين العام للحكومة

تعرضات المغنية رجاء بلمير لموقف طريف بعدما مشات عليها الطيارة بسبب مشكل في ورقة كانت ناقصاها باش تغادر المغرب. رجاء بلمير شاركت مع المتتبعين ديالها على حسابها في انستكَرام، الحدث لي وقع ليها في مطار محمد الخامس، وقالت بأنها كانت مسافرة تخدم صدقات راجعة لدارهم. رجاء بلمير كتمشي تخدم على راسها في العراسات في الخليج باستمرار، وهادشي لي مخليها دايرة بلاصتها وسط شركات التعهد الخليجية، وولات من الأسماء المعروفة في العراسات تما.

كان عندها عرس فالخليج.. رجاء بلمير مشات عليها الطيارة

البلوغوز سكينة كلامور لي مشدودة مع عصابة ديال كونت “حمزة مون بيبي” في قضية الابتزاز والتشهير وكلات ختها باش تبع ليها مشروع ريسطو لي كانت غادي تحل قبل ما تشد. البارح الكونت ديالها رسمي في سناب شات علن أن اليوم غادي يكون هو الافتتاح الرسمي ديال المطعم لي سماتو “دنجالة” الاسم لي كيعيروها بيه حيت هي سمرة. كلامور لي هي من ريوس الحربة في العصابة كينة حاليا في الحبس مع وحدين آخرين، وسؤال المطروح ولي سولوه رواد الانترنت لي متبعين القضية من نهار بدات هو واش هاد ريسطو تحل من فلوس التشهير والابتزاز، خصوصا أن سكينة معندهاش شي خدمة فيكس ومعرت منين جاها هادشي كامل باش تحط ريسطو وسط مراكش.

قضية حمزة مون بيبي.. سكينة كلامور ممفاكاش مع البيزنس وغادي تحل مطعم لي فلوسو من التشهير!

أنا شخصيا فاش سمعت بلي اسماء المرابط قدمات استقالتها من الرابطة المحمدية للعلماء مابقاش فيا الحال و ماعتابرتهاش خسارة كبيرة، و جاتني غريبة فاش شفت بزاف ديال الناس كايتأسفو على هاد الخبر ! و على العظيمة ” أسماء المرابط” المرأة المسلمة الفيمينيست المدافعة عن حقوق المراة . ماعمري كنت فان ديال اسماء المرابط و ماعمري تافقت معاها و مع مواقفها ! حيت بكل بساطة ماكانآمنش بشي حاجة سميتها الفيمينيزم الاسلامي او الفيمينيزم الموجه للنساء المسلمات ! ماكاينش ! ماموجودوش الا فالمخيلة ديال بعد ” المسلمين المعتدلين” لجوج أسباب : اولا مبدأ المساواة لي كايدافع عليه و كايقوم عليه الفيمنيزم و لي هوا البودرا ديال التعريف د الفيمينيزم فالعالم كامل، المساواة فالحقوق و الواجبات بين العيالات و الرجال مبدأ ماكاينش فالاسلام، الاسلام فيه تمييز بين المرأة و الرجل فالحقوق و الواجبات و على هاد التمييز مبنية المنظومة كاملة ” النسب، العورة، الارث، الولاية فالزواج، الامامة …” و المسلمين ماكايشوفوش فيها عيب ! بالعكس ! كايشوفوه أمر رباني يجب احترامه بل لاهضرتي مع بزاف ديال الناس غادي تلقا بلي كايقوليك المساواة ماشي ” عدل” بين الراجل و المرا اصلا !! و حتى فالاحصائيات فاش كانسولو العيالات على واش هوما مع او ضد المساواة فالارث بين الراجل و المرا أغلبية العيالات كاتلقاهم ضد المساواة فالارث واخا هوما غايكونو اكبر المستفيدات من هاد المسألة، علاش ؟ حيت بالنسبة ليهم الورث قسمو سيدي ربي و حرام دخل فيه. المساواه ماكايناش فالاسلام و حتى المسلمين رافضينها حيت كايشوفو فيها تعارض مع كلام الله ! ثانيا : ماكايناش شي حاجة سميتها الفيمينيزم الاسلامي كيما كاتقول الاخت اسماء المرابط حيت الفيمينيزم باك كامل ! ديه و لا خليه ! كونسيبت عالمي ! مايمكنش نشدوه و نفصلوه على قياسنا و نقولو هذا فيمينيزم مسيحي و هذا فيمينيزم يهودي و هذا فيمينيزم بوذي و هادا اسلامي، ماكاينش فيمينيزم حلال و فيمينيزم حرام ! كاين فيمينيزم واحد كايآمن بالمساواة بين الراجل و المرا نقطة رجع للسطر! راه ماشي الفيمينيزم لي خاصنا نقطعو ليه الجنحين باش يولي على قياس العقليات الضيقة ديال المجتمعات ديالنا راه المجتمعات ديالنا لي خاصها تحل عينيها و تكبر باش تولي قد الفيمينيزم ! المشكلة هوا انه بزاف ديال الناس كايشوفو فأسماء المرابط ديك المرأة المسلمة الحداثية العصرية لي جاية باش تجدد الدين،كاين لي كايشوفها ضرورية فمرحلة انتقالية، ولكن انا كانشوفها كاتزيد تعكل داك المسار نحو العلمانية و فصل الدين عن الدولة و حصره في الاطار الفردي الشخصي للانسان ! و كاتزيد تنشر المغالطات و الاوهام و الاحلام الوردية لي ماعمرها ماغادي تحقق ! راه اسماء المرابط و هادوك لي ” جراو عليها” من الرابطة كلهم كايسگيو من طنجرة وحدة ! غير شي كايغرف المرقة و شي كايغرف الكاياس. هادشي علاش كي مشات من الرابطة كي بقات فالرابطة ! و انا شخصيا بالنسبة ليا هاديك السيدة مايمكنش نعتابرها فيمينيست !

ماعمري كنت فان ديال اسماء المرابط و ماعمري تافقت معاها و مع مواقفها ! حيت بكل بساطة ماكانآمنش بشي حاجة سميتها الفيمينيزم الاسلامي ! الفيمينيزم يا ديه كولو يا خليه كولو

المغنية خنساء باطمة ضربات الكحل في البيض رسميا البارح في كازا، بعدما كانت تكاتبت أواخر شهر أكتوبر في تطوان. الحفل لي كان غير فدار، حضرو ليه المقربين فقط، منهم بنت عمها شهرزاد باطمة وخوها طارق باطمة، وأفراد عائلة العريس مروان بنفارس. المغنية حريصة كل الحرص باش تخلي حياتها الشخصية بعيدة على الإعلام ومواقع التواصل الاجتماعي، وكتشارك أمور قليلة بزاف مع المتتبعين ديالها وغالبا غير مع الاصدقاء.

خنساء باطمة ضربات الكحل فالبيض -فيديو وتصاور

كشف الحاخام المغربي اليهودي المقيم بإسرائيل، شلومو ميارا، على حب المغاربة الكبير للمغاربة اليهود “فرحو للتطبيع حيت كيحماقو على التعايش والتسامح، وبغاو يجيو لإسرائيل باش يتلاقاو خوتهم وصحابهم”، على حد تعبيرو. وزاد ميارا، فحوار ليه مع “كود”، أن حب اليهود المغاربة للملك ماكيتصورش، بحيث “الحلم ديالهم هو يشوفوه، وكيعزوه معزة خاصة وكيحترموه، كثر من أي واحد، وعندهم كبير بزاف وكيبغيوه بزاف”. وقال أن الملك هو اللي طمح لتطبيع العلاقات مع إسرائيل “كثر من ناتنياهو أو رئيس ميريكان او اي واحد، سيدنا ماشي كيهضر على التعايش لكن كيمارس التعايش وكيديرو”، على حساب هضرتو. وأكد الحاخام اليهودي، أن المغاربة مربيين على التعايش، حيت الملك محمد السادس كيطبق التعايش وكيطمح ليه، ودار بزاف دالتضحيات على قبل اليهود المغاربة. وزاد: “كيقولولي واش ماكتخافش تمشي للمغرب، بلاد المسلمين، كنقول ليهم بالعكس، نخاف نمشي فإسرائيل كثر ما نخاف نمشي لبلادي المغرب”. وقام الحاخام شلومو ميارا بإصدار جوج كتب على الملوك المغاربة، بعنوان الصالح بين أمم العالم، كيهضرو على الملك محمد الخامس والملك الحالي محمد السادس، وفيهم شهادات حية ووثائق تاريخية على كيفاش وقفو معاهم، بالإضافة لتوقيع كبار حخامات إسرائيل، لتاكيد ما جاء فالكتابين، وعرفانا للملوك بجوج. وقام الحاخام بتقديم الكتب هذ الاسبوع للديوان الملكي، من بعد ما دار لقاء مع المستشار الملكي اندري آزولاي، من أجل عرضهم على الملك محمد السادس، وكيتمنى من قلبو من بعد هذ الخطوة يتلاقى بيه. وكان سبق للحاخام تلاقى محمد السادس ف2019، وقدم ليه كتاب “ملوك الفضيلة والرحمة”، اللي كيهضر على فضل الملوك الثلاثة، محمد الخامس والحسن الثاني ومحمد السادس، على اليهود المغاربة.

الحاخام شلومو ميارا فحوار مع “كود”: المغاربة كيموتو على اليهود واليهود كيحماقو على سيدنا.. ونخاف نمشي فإسرائيل كثر ما نخاف فبلادي المغرب.. والإسلاميين هوما اللي كيديرو المشاكل – فيديو

علمت “كود” من مصدر مطلع أن سعد الدين العثماني، رئيس الحكومة، كشف قبل قليل في لقاء حزبي بالمقر المركزي لحزب العدالة والتنمية، عن معطيات جديدة حول التعديل الحكومي المرتقب. العثماني قال في لقاء داخلي، حسب مصدر “كود” بأنه تم الحسم تقريبا في الهيكلة الحكومية الجديدة بحيث أنه سيتم تقليص القطاعات الحكومية إلى الثلث. ولم يقدم العثماني تفاصيل إضافية، مشيرا إلى أنه سيتم الإعلان عن الحكومة الجديدة في وقتها. مصدر حضر للقاء كشف بأن العثماني قاليهم كذلك بأنه مزال محسموش ف الاسماء ديال ناس لي غايكونو ف التعديل الحكومي الجديد. دبا الحسم ف الهيكلة تقريبا سالا بقات امور تقنية كيقادوها. يعني مزال مكايناش الحكومة خصوصا وان العثماني غايطير لامريكا حيث غايشارك الجمعية العامة للأمم المتحدة التي ستفتتح في 23 شتنبر الجاري والتي ستخصص لملف التغطية الصحية الشاملة..

خاص.. رئيس الحكومة: الهيكلة تحسمات وتقليص الحكومة إلى الثلث

أعلن لحسن الداودي، الوزير المنتدب لدى رئيس الحكومة المكلف بالشؤون العامة والحكامة، أنه ينتظر من الشركات ديال توزيع المحروقات بالمغرب أن تعمل على تخفيض الأسعار جديال البنزين والغازوال بـ60 سنتيم. وأكد الوزير الداودي، في تصريح لـ”كود”، قائلاً: “أنتظر من هاد الشركات ينقصو على الثمن اللي قلت أنا والمحدد ف60 سنتيم ماشي 40 سنتيم كيف قالو هوما من قبل ويلا مابغاوش غادي نمشي للتسقيف وهادشي مافيهش اللعب كيف واعدت المغاربة من قبل”.

خاص.. الوزير الداودي لـ”كَود”: كنساين هاد الليلة ينقصو 60 سنتيم من المازوط ويلا مسمعوش غادي نسقف كيف واعدت المغاربة

علمت “كود”، أن الدرك الملكي بجماعة تامنصورت بمراكش، شد عصابة مكونة من اربعة افراد بينهم بنت. وقالت مصادر محلية، أن العصابة اللي كتتزعمها البنت تشدو ملي كانو ماشيين فجوج سيارات. نشاط هاد العصابة كيتمثل فسرقة الضحايا لي كتستدرجهم البنت وكتختار ضحاياها من الناس اللي عندهم ما يتسرق.

جوندارم مراكش طيحو عصابة ديال الگريساج كتتزعمها بنت

هاد منظمة الصحة العالمية مع رئيسها الاثيوبي ما كاين غير لخبار لملاوطة. ما عمرو جاب خبار كيفرح. لا هو لا الاعضاء اللي معاه. اخر خباراتو اللي كتخلع هو اللي جا البارح السبت. منظمة الصحة العالمية كالت للعالم: غير استعدوا راه هاد الفيروس =كورونا فيروس= غادي يطول. المنظمة قالت ان “مستوى المخاطر العالمية لكورونا طالعة بزاف بزاف” ودعت الى ما سمته استجابة “وطنية وإقليمية ودولية”. وان “معظم سكان العالم يمكن أن يتأثروا، حتى أولئك الذين لا يقطنون في مناطق متضررة جدا” بالوباء هاد التصريحات جات فاجتماع للمرة الرابعة ليها من نهار دخلات هاد الجايحة. دابا هاد الڤيروس مس أكثر من 17,6 مليون انسان وقتل أكثر من 680 ألف شخص منهم 200 الف فامريكا اللاتينية والكارايبي.

كتجيب غير لخبار لملاوطة. منظمة الصحة العالمية: غير وجدو ريوسكم راه الجايحة ناوية طول

هاد العام تقدر ما تكونش عملية مرحبا اللي كيدخلو فيها شي 4 مليون مغربي او من اصل مغربي عبر الحدود البرية لاسبانيا الى المغرب. حقاش المغرب لحد الان مازال ما عطاش راس الخيط فقضية حدودو. وقتاش غادي يفتح هاد الحدود واش وسط يوليوز ولا فغشت. الغريب فالامر وكيف ما حاولات “كود” دير٬ حتى مسؤولين حكوميين ما فراسهم اش من تاريخ غادية تفتح الحدود. واخا هاد الشي كاين فاسبانيا موجود نقاش اخر. حاكم مليلية كان هاجم لمغاربة اللي كيدوزو من المدينة. قال باللي ما كيربحو والو والامن كيخلي خدمتو وكيولي مكلف بهادو اللي كيدوزو. لكن لمغاربة بزاف كيدوزو على الاندلس. رئيس حكومة الاندلس طلب الغاء عملية مرحبا هاد العام. مع الجايحة وكورونا فيروس. ظاهريا. حقاش ناض نقاش كي اللي كان هاد الصباح الاثنين 8 يونيو 2020 فالقناة الاولى الاسبانية. شي وحدين كيقولو خاص تلغى وشي وحدين استغربو كيفاش باغيين يقبلو السياح الاوربيين يجيو ويتحركو وتكون حركة فاتجاه اوربا ونفس العقلية رافضة مواطنين يدوزو من بلادهم ويدخلو للمغرب. نقاش بين على معاملة كتنقص من ناس عايشين فاوربا عندهم الجنسية او الاقامة وكيشوفو فيهم الصبليون كمواطنين اوربيين من درجة دنيا. القضاء علي التمييز قدامو تاريخ طويل فاوربا اللي كتنتاقد دابا امريكا

نايضة على عملية مرحبا فالصبليون واخا المغرب مازال ساد حدودو. حكومة الاندلس طلبات تلغيها وعمدة مليلية ضدها

ما عرفناش هاد قصوحية لوجه فين غادة بيها دنيا باطمة؟ واش حتى واحد ما كيقدر عليها؟ حتى حاجة ما تقدر تخليها تدخل سوق راسها؟ كيفاش خارجة كتدعي في الناس نهار العيد وعلى الملأ زعما نسات هي اش دارت في الناس؟ دنيا لي مكحلاها بأدلة أكدتها النيابة العامة وتوجهت ليها تهم واضحة وضوح الشمس، من بعد تحقيق تمهيدي ومفصل في قضية “حمزة مون بيبي” ما كتفوتش شي فرصة تدخل تدعي وتسب الناس لي كتقول هما لي ورا دخول ختها ابتسام للحبس. وكتبات دنيا باطمة تحت من تصويرة ختها لي حطات في انستكَرام بكل وقاحة تمنيات بالموت ليهم ولي عزيز عليهم: كل عام واختي الغالية بالف خير، اللهم من حرمها فرحة العيد احرمه حياته وقرة عينه واعز ما يملك وجرده من الكرة الارضية . سياتي يوم على القوم الظالمين.

قصوحية الوجه عندها ما كتساليش.. دنيا باطمة: اللي حرم ختي من فرحة العيد اللهم حرمو من حياتو وقرة عينو واعز ماعندو

كيفاش لكلان دالماجيدي السكرتير الخاص لمحمد السادس كيزدهر على ظهر الهولنديك الملكي » هادا هو العنوان اللي داتو « افريكا انتيليجانس » يوم 14 شتنبر 2020 فمقال طويل. قبل ما نرجعو لاهم ما جا فالموضوع٬ “كود” سولات واش هاد الشي كولو صحيح وواش كاين هاد التوجه؟ مصدر مقرب قال ل”كود” باللي هاد الموقع بالضبط : افريكا انتيليجانس٬ داير هادي اشهر ماشي غير المقال ديال الجديد٬ حملة ممنهجة على منير الماجيدي وباللي المستهدف ماشي غير الماجيدي وصافي بل المغرب ورموز سيادته. المصدر اضاف ل”كود” “بكل موضوعية راه اللي جا فالمقال كلام فارغ وعاري من الصحة. راه كل واحد ممكن يتأكد باللي اللي تنشر ترهات”. دابا اش جا فالمقال اللي تقدم كتحقيق. فيه باللي الماجيدي « كيقوي » شركاتو عبر عقود مع الهولدينك الملكي « المدي » وذلك عبر جوج: خوه المهدي الماجيدي وصاحبو زهير الفاسي الفهري اللي ولاو « شركاء مفضلين » عند الهولدينك الملكي. المقال هدر على « اف سي كوم » وسيطرتها على قطاع اللوحات الاشهارية بالمغرب والشركات اللي خرجو منها وقال باللي هاد الشركة ديال الماجيدي وباللي دار شركة جديدة مكلفة بليڤيمانسيال اسمها « فاسين » وكيشرف عليها رضى الفيلالي. وهدر كذلك على عقود فالتلفون مع شركات ناڤيرا =ديال الطاقة وتابعة ل »المدى » وباللي واخا خدام مع « اتصالات المغرب » من خلال « جي سي ام المغرب » كيخدم تحت الدف مع « انوي » المنافس ديالو واللي حتى هو تابعة ل »المدى ». وكتب المقال باللي خوه مهدي الماجيدي « اي ام ديجيتال » اللي دخلات فشراكة مع شركات فرنسية. هادي كتهتم بالامن المعلوماتي والمراقبة حتى بالدرون او بالڤيديوم٬ يقول المقال هاد الشركة٬ يضيف المقال٬ فملكية فاطمة الزهراء الصفريوي مرات مهدي الماجيدي وفاللخر هدر المقال على زهير الفاسي الفهري اللي ولى على راس « بيرماريوس » التابعة ل »سيجر » =الهولدينك الملكي= المقال قال باللي حتى حد ما كيوقف مملكة الماجيدي وعائلتو. لا حكومة لا احزاب لا مجتمع. المصدر المقرب شدد فتصريجو ل”كود” باللي هاد الشي كيبين باللي ما جا فالمقال كذوب. المغرب بلاد كتحكمو قوانين وهادا صورها بلاد بلا قانون. باين المستهدف منو يعيد مصدر “كود”. الموقع مقرب من المخابرات الفرنسية وماشي بعيد يكون استهداف من لوبي فرنسي خسر بزاف مع مغربة المقاولات والشركات

واش بصاح الماجيدي داير كلان جديد من عائلتو وكيترفح على ظهر الهولدينگ الملكي ولا هادي ضربة فرنسية ليه؟ مصدر مقرب ل”كود”: هاديك حملة دايرها داك الموقع وكلشي اللي جاب كذوب ما عندوش گرام دالمصداقية